open-index/open-wikipedia-markdown huggingface dataset:
చెంగల్ రావు పేట (విశాఖపట్నం)

**చెంగల్ రావు పేట**, ఆంధ్రప్రదేశ్ రాష్ట్రం విశాఖపట్నం నగరంలోని పురాతన ప్రాంతాలలో ఒకటి. మహా విశాఖ నగరపాలక సంస్థ స్థానిక పరిపాలనా పరిధిలోని ఈ ప్రాంతం ద్వారకా బస్ స్టేషన్ నుండి సుమారు 4 కి.మీ.ల దూరంలో ఉంది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## గురించి
విశాఖపట్నం నగరంలోని ప్రధాన నివాస కేంద్రంగా ఉన్న ఈ ప్రాంతంలో ఓల్డ్ మునిసిపల్ ఆఫీస్, టౌన్ హాల్ విశాఖపట్నం, రీడింగ్ రూమ్, గవర్నమెంట్ విక్టోరియా హాస్పిటల్ వంటి అనేక పాత స్మారక చిహ్నాలు ఉన్నాయి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో చెంగల్ రావు పేట మీదుగా ఆర్టీసీ కాంప్లెక్స్, కైలాసగిరి, టౌన్ కొత్తరోడ్, కొత్తవలస, వెంకోజిపాలెం, ఓహ్పో, అరిలోవ, పూర్ణా మార్కెట్, యారాడ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, మర్రిపాలెం రైల్వే స్టేషను ఉన్నాయి.

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
గవర్నమెంట్ విక్టోరియా హాస్పిటల్

**గవర్నమెంట్ విక్టోరియా హాస్పిటల్ (గోషా హాస్పిటల్)**, ఆంధ్రప్రదేశ్ రాష్ట్రం విశాఖపట్నం నగరంలో తొలి మహిళా, పిల్లల హాస్పిటల్. శతాబ్దానికి పైగా సేవలందించిన ఈ హాస్పిటల్ విశాఖపట్నంలోని చెంగల్ రావు పేట ప్రాంతంలో ఉంది.

## చరిత్ర
1894లో రాజా గోదాయ్ నారాయణ గజపతి రావు ఈ హాస్పిటల్ నిర్మించడంకోసం భూమిని కొనుగోలు చేశాడు. ఈ హాస్పిటల్ ప్రారంభ రోజుల్లో హిల్డా మేరీ లాజరస్ చేత నడుపబడేది. హాస్పిటల్ ని స్థాపించడానికి బ్రిటన్ రాణి విక్టోరియా నుండి అనుమతి వచ్చినందుకు హాస్పిటల్ పేరును విక్టోరియా హాస్పిటల్ గా మార్చారు. 1949లో ఈ హాస్పిటల్ మద్రాస్ ప్రభుత్వ పరిధిలోకి వచ్చింది.

## సేవలు
ప్రస్తుతం ఈ హాస్పిటల్ లో 200 పడకలు ఉన్నాయి. ఆంధ్రప్రదేశ్ ప్రభుత్వం మరో 100 పడకలతో దీనిని విస్తరిస్తోంది.

## మూలాలు

వర్గం:ఆసుపత్రులు
వర్గం:విశాఖపట్నం ఆసుపత్రులు
నా చెల్లెలు కళ్యాణి

**నా చెల్లెలు కళ్యాణి** 1988 లో చిత్రం. చింబూ సినీ ఆర్ట్స్ పతాకంపై , టి.రాజేందర్ దర్శకత్వంలో మాస్టర్ చింబూ రాజేందర్ నిర్మించాడు. ఇందులో టి.రాజేందర్, శ్రీవిద్య, సుధా స్వర్ణలక్ష్మి, సెంథమారై, వెన్నిరాడై మూర్తి ప్రధాన పాత్రల్లో నటించారు. టి.రాజేందర్ సంగీతం సమకూర్చారు

## సాంకేతిక వర్గం

## పాటలు

## మూలాలు

వర్గం:1988 తెలుగు సినిమాలు
అగ్గి తెగులు

**అగ్గి తెగులు** ప్రధానంగా వరి పంటలో కనిపిస్తుంది. ఇది ప్రతి సంవత్సరం 60 మిలియన్లకు పైగా ప్రజలకు ఆహారం ఇవ్వడానికి తగినంత బియ్యాన్ని నాశనం చేస్తుందని అంచనా. ప్రపంచవ్యాప్తంగా 85 దేశాలలో ఫంగస్ సంభవిస్తుందని అంటారు. 
thumb|అగ్గి తెగులు సోకిన పంట

## లక్షణాలు

అగ్గి తెగులు వరి పైరుకు ఏ దశలోనైన ఆశించవచ్చును . ముఖ్యంగా ఈ తెగులు వరి ఆకులపైన, మొక్క కణుపులపైన, వరివెన్ను పైన ఆశిస్తుంది. అగ్గి తెగులు నారు మడిలో వచ్చినట్లయితే నారు మడి పూర్తిగా ఎండిపోతుంది .

### ఆకులపై తెగులు

వరి నాట్లు పూర్తి అయిన తరువాత అగ్గి తెగులు సోకినట్లయితే తెగులు సోకిన మొక్కలు గిడసబారి ఉఉంటాయి. పిలకల సంఖ్య కూడా చాలా తక్కువగా ఉంటుంది . పిలకల సంఖ్య కూడా చాలా తక్కువగా ఉంటుంది . ఆకుల పైన చిన్న చిన్న గోధుమరంగు మచ్చలు ఏర్పడి అవి క్రమేపీ పెద్దవై నూలుకండి ఆకారంలో గల మచ్చలు ఏర్పడతాయి . మచ్చల అంచు ముదురు గోధుమ రంగులో ఉండి మధ్య భాగం బూడిద రంగు కట్టి ఉంటుంది తెగులు పెరిగే కొలదీ మచ్చల సంఖ్య, పరిమాణం పెరిగి ఒకదానితో ఒకటి కలిసి వరి మొక్కల ఆకులు ఎండిపోయి, చూడటానికి ఈ పైరును నిప్పుతో తగలపెడితే ఏవిధంగా ఉంటుందో ఆ విధంగా కనబడుతుంది .

### కణుపులపై తెగులు

ఈ తెగులు వరి మొక్క కణుపులకు సోకినప్పుడు కణుపుల పైన గోధుమరంగు మచ్చలు ఏర్పడి కణుపు వద్ద మొక్క విరిగి పడిపోతుంది . సాధారణంగా ఈ తెగులుకు కారణమైన శిలీంద్రం మొదటగా రెండవ లేదా మూడవ కణుపు మొదలు దగ్గర ఆశించి మొక్క కాండం విరిగేలా చేస్తుంది .

### వెన్ను పై తెగులు

వరి మొక్క వెన్ను పైకి వచ్చే దశలో ఈ తెగులు పోకినట్లయితే వెన్ను దగ్గర గోధుమరంగు లేదా నల్లని మచ్చలు ఏర్పడతాయి . దీని వల్ల వరివెన్ను మెడ దగ్గర విరిగి వ్రేలాడడం కానీ, లేక పడిపోవడం కానీ జరుగుతుంది . అందువల్లనే దీనిని " మెడ విరుపు తెగులు " అంటారు . వ్యాధిసోకిన వెన్నులోనీ గింజలు తాలుగా మారి ఉంటాయి.

## వ్యాప్తి

ఈ శిలీంద్రము మొక్కల అవశేషాల్లోను, విత్తనాలలోను, కలుపు మొక్కల పై కూడా జీవిస్తుంది . గాలి ద్వారా ఒక మొక్క నుండి ఇంకొక మొక్కకు వ్యాప్తి చెందుతుంది . ఈ తెగులు ఒక వారం రోజులు అనుకూల పరిస్థితులు ఉంటే వ్యాధి త్వరగా వృద్ధి చెంది పంటను నాశనం చేస్తుంది . రాత్రి ఉష్ణోగ్రత 20-23సెం.గ్రే. మధ్యలో ఉండి గాలిలో తేమ 90 శాతము ఉండి మంచు కానీ వర్షపు జల్లులు పడటం వల్లనా ఈ వ్యాధి అధికంగా వృద్ధి చెందుతుంది . ఈ తెగుళ్లు అనుకూల వాతావరణం మన రాష్ట్రంలో నవంబరు నుండి ఫిబ్రవరి వరకు ఉంటుంది . వరి నాట్లు దగ్గరి దగ్గరగా వేయటము, నత్రజని ఎరువులను అధికంగా వేయటం వలన కూడా ఈ వ్యాధి తీవ్రత పెరుగుతుంది. 

## యాజమాన్య పద్ధతులు

1.నాణ్యమైన విత్తనాలను ఎంచుకోవాలి. 

2.పొలాల గట్లపై కలుపు మొక్కలు లేకుండా శుభ్రం చేయాలి. 

3.నత్రజని ఎరువులను అధికంగా వేయకూడదు. 

4.విత్తనశుద్ధి చేయకుండా విత్తనాలను విత్తకూడదు. 

## నివారణ

### సేంద్రీయ నివారణ

1. 10శాతం గోమూత్రాన్ని 10 రోజుల వ్యవధిలో రెండుసార్లు పిచికారి చేయాలి. 

2.10 లీ. మారేడు ఆకుల కషాయాన్ని 200లీ. నీటికి కలిపి ఎకరా పొలంలో పిచికారి చేయాలి. 

3.4 లీ. శొంఠి పాల కషాయాన్ని 200 లీ. నీటికి కలిపి ఎకరా పొలంలో పిచికారి చేయాలి.

### రసాయన నివారణ

1.0.6 గ్రాముల ట్రైసైక్లాజోల్ లేదా 1మిల్లీ లీటర్ల ఎడిఫెన్ఫాస్ రసాయనాన్ని 1 లీ. నీటికి కలిపి పిచికారి చేయాలి.

## మూలాలు
వర్గం:వ్యవసాయం
వర్గం:మొక్కలు
వర్గం:ఆహార పంటలు


వర్గం:తెగుళ్లు
బురుజుపేట

**బురుజుపేట**, ఆంధ్రప్రదేశ్ రాష్ట్రం విశాఖపట్నం నగరంలోని వన్ టౌన్ ప్రాంతంలో ఉన్న ప్రాంతం. ఫోర్ట్ విశాఖపట్నంలో ప్రాముఖ్యత కలిగిన శ్రీ కనక మహాలక్ష్మి దేవత బురుజుకు దగ్గరగా ఉండడం వల్ల ఈ ప్రాంతానికి బురుజుపేట అనే పేరు వచ్చింది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## గురించి
ఇక్కడ కనక మహాలక్ష్మి దేవాలయం ఉంది. అగ్రహాయన నెల మొదటి గురువారం ఈ ప్రదేశం దేవాలయ భక్తులతో చాలా రద్దీగా ఉంటుంది.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో బురుజుపేట మీదుగా టౌన్ కొత్తరోడ్, కొత్తవలస, రైల్వే స్టేషన్, విజయనగరం, సేవానగర్, గురజాడనగర్, రామకృష్ణ బీచ్, దెందేరు మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## ప్రార్థనా మందిరాలు
# కనక మహాలక్ష్మి దేవాలయం
# దుర్గమ్మ దేవాలయం
# హనుమాన్ దేవాలయం
# వినాయక దేవాలయం
# మసీదు - ఇ - రాజా
# మసీదు-ఎ-నబ్వి

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
బి.హెచ్.పి.వి. టౌన్‌షిప్

**బి.హెచ్.వి.పి. టౌన్‌షిప్‌**, ఆంధ్రప్రదేశ్ రాష్ట్రం విశాఖపట్నంలోని ఒక శివారు ప్రాంతం. దీని పూర్తిపేరు భారత్ హెవీ ప్లేట్ అండ్ వెస్సల్స్ లిమిటెడ్ టౌన్‌షిప్‌. ఆ సంస్థ ఉద్యోగుల కోసం 1960లలో ఇది స్థాపించబడింది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## సమీప ప్రాంతాలు
ఇక్కడికి సమీపంలో తంగలం, నాతయ్యపాలెం, ఆటో నగర్, మిండి, గాజువాక మొదలైన ప్రాంతాలు ఉన్నాయి.

## గురించి
బిహెచ్‌పివి అనేది ఒక ప్రణాళికాబద్ధమైన టౌన్‌షిప్ గా నిర్మించబడింది. ఇందులో పాఠశాల, ఎటిఎంలు, బ్యాంకులు, సూపర్ మార్కెట్ల వంటి అన్ని ప్రాథమిక సదుపాయాలు ఏర్పాటు చేయబడ్డాయి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో బురుజుపేట మీదుగా టౌన్ కొత్తరోడ్, కొత్తవలస, రైల్వే స్టేషన్, విజయనగరం, సేవానగర్, గురజాడనగర్, రామకృష్ణ బీచ్, దెందేరు మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో గోపాలపట్నం రైల్వే స్టేషను, దువ్వాడ రైల్వే స్టేషను ఉన్నాయి.

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
క్రాంతి (అయోమయ నివృత్తి)

* క్రాంతి కుమార్ : సినీ దర్శకుడు, రచయిత
* క్రాంతి మాధవ్ తెలుగు సినిమా రచయిత, నిర్మాత, దర్శకుడు. 
* క్రాంతికార్ ఇంద్రజాలికుడు,  హేతువాది.
* క్రాంతి (1981 సినిమా)
* క్రాంతి (1996 సినిమా)
బాలయ్య శాస్త్రి లేఅవుట్

**బాలయ్య శాస్త్రి లేఅవుట్**, ఆంధ్రప్రదేశ్ రాష్ట్రం విశాఖపట్నం నగర శివారు ప్రాంతం. నగరంలోని ఆదునిక నివాస ప్రాంతాలలో ఇదీ ఒకటి.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## సమీప ప్రాంతాలు
ఇక్కడికి సమీపంలో నక్కవానిపాలెం, అక్కయ్యపాలెం, మధురానగర్, సీతమ్మపేట, సత్యసాయి నగర్ మొదలైన ప్రాంతాలు ఉన్నాయి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో బాలయ్య శాస్త్రి లేఅవుట్ మీదుగా విశాఖపట్నం విమానాశ్రయం, రామకృష్ణ బీచ్, కుర్మనపాలెం, తగరపువలస, సింహాచలం హిల్స్, ఆర్టీసీ కాంప్లెక్స్, గాజువాక, మిండి మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## ప్రార్థనా మందిరాలు
# కృష్ణ మందిరం
# వినాయక దేవాలయం
# దుర్గా దేవాలయం
# శివశక్తి షిర్డీ సాయి అనుగ్రహ మహాపీతం
# మసీదు ఫక్రుదీన్
# మసీదు-ఇ-నూర్ అక్కయ్యపాలెం

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
దర్బార్ (సినిమా)

**దర్బార్** 2020లో తమిళంలో విడుదలై.. తెలుగులోకి డబ్బింగ్ చేసిన సినిమా. లైకా ప్రొడక్షన్స్ బ్యార్ పై రజనీకాంత్‌, నయనతార, నివేదా థామస్ ప్రధాన పాత్రల్లో యాక్షన్‌ ఎంటర్‌టైనర్‌ గా నిర్మించిన ఈ చిత్రానికి ఏఆర్‌ మురుగదాస్‌ దర్శకత్వం వహించాడు. ఈ సినిమా 9 జనవరి 2020న విడుదలైంది.

## కథ
ముంబై పోలీసు కమిషనర్‌ ఆదిత్య అరుణాచ‌లం (ర‌జ‌నీకాంత్‌) ఎన్‌కౌంట‌ర్లకి పెట్టింది పేరు. ఒక్కసారిగా ఆవేశానికిలోనై.. రౌడీలను, గ్యాంగ్‌స్టర్‌లను విచ్చలవిడిగా కాల్చిచంపుతుంటాడు. అతని ఎన్‌కౌంటర్లపై విచారణ జరపడానికి వచ్చిన మానవహక్కుల కమిషన్‌ సభ్యులను కూడా బెదిరిస్తాడు. మాద‌క ద్రవ్యాలు, మ‌హిళ‌ల అక్రమ ర‌వాణా ముఠాల్ని అంతం చేసే క్రమంలో కిరాతకుడైన విక్కీ మల్హోత్రా కొడుకు అజయ్‌ మల్హోత్రాను అరెస్టు చేసి అనూహ్య పరిస్థితుల నడుమ జైల్లోనే అజయ్‌ ను హతమారుస్తాడు. డ్రగ్‌లార్డ్‌, మొబ్‌స్టర్‌ అయిన హరిచోప్రా (సునీల్‌ శెట్టి) ప్రతీకారానికి తెగబడి ఆదిత్య కూతురు వ‌ల్లి (నివేదా థామ‌స్) తో పాటు విక్కీ మల్హోత్రాని కూడా చంపుతాడు.  అతనెందుకు ఈ హత్యలు చేశాడు. గతంలో పోలీసులను సజీవదహనం చేసి ముంబై పోలీసుల ప్రతిష్టను దెబ్బతీసిన హరిచోప్రా అసలు ఎవరు? ఈ చిక్కుముడులను ఆదిత్య అరుణాచలం ఎలా విప్పాడు? ఎలా ప్రతీకారం తీర్చుకున్నాడన్నది మిగతా కథ.

## నటీనటులు
*రజనీకాంత్
*నయన తార
*నివేదా థామస్
*సునీల్ శెట్టి
*తంబి రామయ్య 
*యోగి బాబు
*ప్రతీక్ బబ్బర్ 
*నవాబ్ షా
* యూసఫ్ హుస్సేన్
* శ్రీమాన్
* మనస్వి కొట్టాచి 
* అనితా సంపత్

## పాటల జాబితా
* తరం మారా సింగిల్, రచన: వివేక్ , గానం. అనిరుద్ రవిచందర్ , అర్జున్ చండీ 
*కన్నుల తిమిరు , రచన: వివేక్ , గానం .చంద్రముఖి , రచన , ప్రియామూర్తి 
*చుమ్మా కిషి , రచన: వివేక్, గానం.ఎస్.పి.బాలసుబ్రహ్మణ్యం , అనిరుద్ రవిచందర్ 
*డుమ్మ్ దుమ్మ్ , రచన: వివేక్, గానం . నకశ్ అజీజ్ 
*తాని వాజీ , రచన: యోగి బి, సెంతుజహన్ అండ్ స్యాన్ , గానం. అనిరుద్ రవి చందర్, శక్తి శ్రీ గోపాల్.

## సాంకేతిక నిపుణులు
*నిర్మాత: ఎ.సుభాస్కరన్
*ద‌ర్శక‌త్వం: ఏఆర్‌ మురుగదాస్‌
*స‌మ‌ర్పణ‌: ఎన్వీప్రసాద్‌
*సంస్థ‌: లైకా ప్రొడ‌క్ష‌న్స్‌
*సంగీతం: అనిరుద్ ర‌వి చంద్రన్
*కూర్పు: అక్కినేని శ్రీకర్ ప్రసాద్
*పాటలు: భాస్కర‌భ‌ట్ల‌,కె.కృష్ణకాంత్‌
*ఛాయాగ్రహ‌ణం: స‌ంతోష్ శివ‌న్‌
* ఫైట్స్: పీటర్ హెయిన్, రామ్-లక్ష్మణ్
*సహా నిర్మాత: సుందర్ రాజ్

## మూలాలు

వర్గం:2020 సినిమాలు
వర్గం:రజనీకాంత్ నటించిన సినిమాలు
వర్గం:నయనతార నటించిన సినిమాలు
వర్గం:అనువాద సినిమాలు
పెళ్ళి చూపులు (సినిమా)

* పెళ్ళి చూపులు
* పెళ్ళి చూపులు (1983 సినిమా)
* పెళ్ళి చూపులు (2016 సినిమా)
సిబిఎమ్ కాంపౌండ్

**సిబిఎమ్ కాంపౌండ్ (కెనడియన్ బాప్టిస్ట్ మిషన్ కాంపౌండ్)**, ఆంధ్రప్రదేశ్ రాష్ట్రం విశాఖపట్నం నగరం మధ్య భాగంలో ఉన్న ఒక శివారు ప్రాంతం. మహా విశాఖ నగరపాలక సంస్థ స్థానిక పరిపాలనా పరిధిలోని ఈ ప్రాంతం, నగరంలోని ముఖ్య వాణిజ్య కేంద్రాలలో ఒకటిగా నిలుస్తోంది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో సిబిఎమ్ కాంపౌండ్ మీదుగా విశాఖపట్నం విమానాశ్రయం, రామకృష్ణ బీచ్, ఆర్టీసీ కాంప్లెక్స్, కైలాసగిరి, కుర్మనపాలెం, తగరపువలస, దేవరపల్లె, హెచ్‌బి కాలనీ, ఓహ్పో, టౌన్ కొత్తరోడ్, కొత్తవలస, రైల్వే స్టేషన్, సేవానగర్, గురజాడనగర్, దెందేరు మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, మర్రిపాలెం రైల్వే స్టేషను ఉన్నాయి.

## ఇతర వివరాలు
ఇది అసిల్‌మెట్ట, ద్వారకా నగర్ మధ్యన ఉంది. ఈ ప్రాంతానికి విశాఖపట్నం బస్ రాపిడ్ ట్రాన్సిట్ సిస్టమ్ సేవలు అందిస్తోంది. ఇక్కడ అనేక షాపింగ్ మాల్స్, రెస్టారెంట్లు, 1931లో స్థాపించబడిన  టింపానీ స్కూల్ వంటి పాఠశాలలు ఉన్నాయి. ఇది ఖరీదైన ప్రాంతం.

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
రాజీవ్ సాతావ్

**రాజీవ్ సాతావ్** భారతదేశానికి చెందిన భారత జాతీయ కాంగ్రెస్ పార్టీ నాయకుడు. ఆయన 2014 పార్లమెంట్ ఎన్నికల్లో మహారాష్ట్రలోని హింగోలి నియోజకవర్గం నుండి ఎంపీగా ఎన్నికయ్యాడు. ఆయన మహారాష్ట్ర మాజీ మంత్రి రాజనితాయి సాతావ్ కుమారుడు.

## జననం, విద్యాభాస్యం
రాజీవ్ సాతావ్ 1974, సెప్టెంబరు 21న మహారాష్ట్రలోని పూణేలో జన్మించాడు. ఆయన పుణెలోని ఫెర్గుసన్ కాలేజీ నుండి డిగ్రీ, ఐ.ఎల్.ఎస్ లా కాలేజీ నుండి లా పట్టా అందుకున్నాడు.

## రాజకీయ జీవితం
రాజీవ్ సాతావ్ తన రాజకీయ జీవితం కాంగ్రెస్ పార్టీ ద్వారా ప్రారంభించాడు. ఆయన పంచాయత్ సభ్యుడిగా మొదలై, హింగోలి జిల్లాలో జెడ్పిటిసిగా పై చేశాడు. రాజీవ్ సాతావ్ 2009 మహారాష్ట్ర అసెంబ్లీ ఎన్నికల్లో కలమ్నూరి శాసనసభ నియోజకవర్గం నుండి భారత జాతీయ కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా గెలిచాడు. ఆయన 2009లోనే మహారాష్ట్ర యూత్ కాంగ్రెస్ అధ్యక్షుడిగా ఎన్నికయ్యాడు. 2010లో ఆయన యూత్ కాంగ్రెస్ జాతీయ అధ్యక్షుడిగా ఎన్నికయ్యాడు. రాజీవ్ సాతావ్ 2014 పార్లమెంట్ ఎన్నికల్లో మహారాష్ట్రలోని హింగోలి నియోజకవర్గం నుండి పోటీ చేసి పార్లమెంట్ సభ్యుడిగా ఎన్నికయ్యాడు, 2019 పార్లమెంట్ ఎన్నికల్లో ఓటమి అనంతరం ఆయన రాజ్యసభ సభ్యుడిగా ఎన్నికయ్యాడు.

## రాజ్యసభ సభ్యుడిగా
పార్లమెంట్‌ వర్షాకాల సమావేశాల్లో భాగంగా 2020 సెప్టెంబరులో మరాఠా సామాజిక వర్గానికి రిజర్వేషన్ల అంశంపై నోటీసులు ఇచ్చాడు. రాజ్యసభలో వ్యవసాయ రంగ బిల్లులను పార్లమెంటులో ఆమోదించడంపై రాజ్యసభలో నిరసన తెలిపినందుకు, సభకు అంతరాయం కలిగించినందుకు ఆయనతో పటు ఎనిమిది మంది సభ్యులను సస్పెండ్ చేశారు.

## మరణం
రాజీవ్ సాతావ్ 2021, మే 16న పూణేలోని జహంగీర్ ఆసుపత్రిలో కరోనాతో చికిత్స పొందుతూ మరణించాడు.

## మూలాలు

వర్గం:భారత జాతీయ కాంగ్రెస్ నాయకులు
వర్గం:1974 జననాలు
వర్గం:2021 మరణాలు
వర్గం:కరోనా వ్యాధి మరణాలు
చందనా దీప్తి (ఐపీఎస్‌)

**చందనా దీప్తి** తెలంగాణకు చెందిన ఐపీఎస్‌ అధికారిణి. ఆమె 2012 బ్యాచ్‌కి చెందిన ఐపీఎస్ అధికారిణి, ప్రస్తుతం తెలంగాణ రాష్ట్రం నల్గొండ జిల్లా ఎస్పీగా భాద్యతలు నిర్వహిస్తుంది.

## జననం, విద్యాభాస్యం
చందన దీప్తి 1983లో వరంగల్ లోని చందా కాంతయ్య మెమోరియల్‌ (సీకేఎం) ఆసుపత్రిలో విజయలక్ష్మి, జకర్యా దంపతులకు జన్మించింది. చందన దీప్తి తండ్రి ప్రభుత్వ ఉద్యోగి కావడంతో ఆమె విద్యాభాస్యం వివిధ నగరాల్లో పూర్తి చేసింది. ఆమె రాజమండ్రిలో ఎల్‌కేజీ నుంచి రెండో తరగతి వరకు, నెల్లూరులో మూడు, నాలుగో తరగతి, తర్వాత చిత్తూరులోని గుడ్‌ షెపర్డ్‌ హైస్కూల్‌లో ఐదు నుంచి 12వ తరగతి (సీబీఎస్‌ఈ) వరకు చదివింది. నెల్లూరులో ఇంటర్మీడియట్ పూర్తి చేసి, ఢిల్లీ ఐఐటీలో కంప్యూటర్‌ సైన్స్‌ పూర్తి చేసింది. ఆమె తండ్రి సూచనలతో సివిల్స్‌ వైపు మళ్ళి హైదరాబాద్‌లోని ఆర్‌సీరెడ్డి ఐఏఎస్‌ కోచింగ్‌ సెంటర్‌లో చేరి రెండో ప్రయత్నంలో ఐపీఎస్‌ ర్యాంక్‌ సాధించింది.

## వృత్తి జీవితం
చందన దీప్తి ఐపీఎస్‌ సెలెక్ట్ అయ్యాక మొదటగా నల్లగొండలో ప్రొబేషనరీ ఆఫీసర్‌గా చేసింది. ఆమె తర్వాత తాండూరు ఏఎస్పీగా, నిజామాబాద్‌ ఓఎస్డీగా పని చేసింది. ఆమె 2013 నుండి 2021 డిసెంబర్ వరకు మెదక్‌ ఎస్పీగా బాధ్యతలు నిర్వహించింది.ఆమె 2021 డిసెంబర్‌ 24న హైదరాబాద్ నార్త్‌జోన్‌ డిప్యూటీ కమిషనర్‌ ఆఫ్‌ పోలీస్‌(డీసీపీ)గా నియమితురాలైంది.

చందనా దీప్తిని 2023 డిసెంబర్‌ 31న నల్గొండ ఎస్పీగా రాష్ట్ర ప్రభుత్వం నియమించింది. 

## వైవాహిక జీవితం
చందన దీప్తి వివాహం 2019, అక్టోబరు 18న హైదరాబాద్ తాజ్‌కృష్ణ హోటల్ లో పారిశ్రామికవేత్త బలరాం రెడ్డితో జరిగింది.

## మూలాలు

వర్గం:వరంగల్లు జిల్లా వ్యక్తులు
వర్గం:తెలంగాణ వ్యక్తులు
వర్గం:1983 జననాలు
దేవరకొండలో విజయ్ ప్రేమ కథ

**దేవరకొండలో విజయ్ ప్రేమ కథ** 2021లో విడుదలైన ఎమోషనల్ ప్రేమ కథ చిత్రం. శివత్రి ఫిలిమ్స్‌ పతాకంపై పడ్డాన మన్మథరావు నిర్మించిన ఈ సినిమాలో విజయ్ శంకర్, మౌర్యాని, నాగినీడు ప్రధాన పాత్రల్లో నటించగా ఎస్ వెంకటరమణ దర్శకత్వం వహించాడు. ఈ సినిమా 10 మార్చ్ 2021లో విడుదలైంది.

## కథ నేపథ్యం
దేవరకొండ గ్రామంలో గ్రామ పెద్ద సీతారామయ్య (నాగినీడు), ఆయన కూతురు దేవకి (మౌర్యానీ)  అదే ఊరిలో ఆటో నడుపుకునే యువకుడు విజయ్ (విజయ్ శంకర్). అతనిది మధ్య తరగతి కుటుంబం. చిన్నప్పటి నుంచే విజయ్, దేవకి స్నేహితులు. వారితో పాటు వారి మధ్య ప్రేమ కూడా పెరుగుతుంది. ఓ సందర్భంలో వీరి ప్రేమ విషయం బయటపడుతుంది. అంతస్తు, గౌరవం, కులం ఇలా అనేక కారణాలతో దేవకి తండ్రి సీతారామయ్య వీరి ప్రేమను నిరాకరిస్తాడు.తన కూతురు ప్రేమ సంగతి తెలిసిన సీతారామయ్య ఊరి వాళ్ల ముందు తన పరువు తీసిందనే కోపంతో దేవకి, విజయ్ లను ఊరి నుంచే వెలివేస్తాడు. అలా బయటకొచ్చి పెళ్లి చేసుకున్న దేవకి, విజయ్ ఊరు బయట పాడుపడిన ఇంట్లో కాపురం ఉంటారు. బాగా చదువుకుని తండ్రికి పేరు తీసుకురావాలని దేవకి నిర్ణయించుకుంటుంది. భార్యను ఏ లోటూ లేకుండా చూసుకోవాలని విజయ్ ఆలోచిస్తుంటాడు. ఇంతలో కథలు ఒక ఊహించని మలుపు వస్తుంది. ఆ మలుపు ఏంటి, దాంతో ఈ జంట జీవితాల్లో ఎలాంటి పరిణామాలు చోటు చేసుకున్నాయి అనేది మిగతా సినిమా కథ.

## నటీనటులు

*విజయ్ శంకర్
*మౌర్యాని 
*నాగినీడు 
*వెంకట గోవిందరావు
*శివన్నారాయణ
*కోటేశ్వరరావు
*రచ్చ రవి
*సునీత
*శిరిరాజ్
*చలపతిరావు
*సాయిమణి
*నల్లమిల్లి సుభాష్ రెడ్డి

## సాంకేతికవర్గం
*నిర్మాత : పడ్డాన మన్మథరావు
*దర్శకత్వం : ఎస్ వెంకటరమణ
*సంగీతం : సదాచంద్ర
*ఎడిటర్ : కేఏవై పాపారావు 
*పాటలు: చంద్రబోస్, భాస్కరభట్ల వనమాలి, కాసర్ల శ్యామ్‌ 
*పొటోగ్రఫీ : జి అమర్
*మాటలు : వై సురేష్ కుమార్
*ఫైట్స్ : అవినాష్

## మూలాలు

వర్గం:2021 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:చలపతి రావు నటించిన సినిమాలు
మౌర్యాని

**మౌర్యాని** తెలుగు సినిమా నటి. ఆమె 2016లో అర్ధనారి సినిమా ద్వారా సినీరంగంలోకి అడుగు పెట్టింది.

## జననం, విద్యాభాస్యం
మౌర్యాని 1993లో కర్ణాటక రాష్ట్రంలో ఉత్తర కన్నడలోని కార్వార్ లో జన్మించింది. ఆమె 1 నుండి 4 తరగతి వరకు కార్వార్ లో, పదవ తరగతి వరకు బెంగుళూరు లో చదివింది.

## సినిమా జీవితం
మౌర్యాని ఇంటర్మీడియట్ రెండో సంవత్సరం చదువుతుండగానే సినిమాల్లో నటించే అవకాశం రావడంతో ఆమె అర్ధనారి సినిమా ద్వారా సినీరంగంలోకి అడుగుపెట్టింది.

## నటించిన సినిమాలు

## మూలాలు

వర్గం:తెలుగు సినిమా నటీమణులు
వర్గం:కన్నడ ప్రజలు
వర్గం:కర్ణాటక మహిళలు
వర్గం:1993 జననాలు
ఆర్థిక సంక్షోభం

**ఆర్థిక సంక్షోభం** (ఆంగ్లం: Financial Crisis) అంటే కొన్ని ద్రవ్యపరమైన ఆస్తులు ఉన్నట్టుండి తమ నామమాత్ర మూల్యాన్ని (nominal value) కోల్పోయే విస్తృతమైన పరిస్థితి. స్టాక్ మార్కెట్లు కుప్పకూలిపోవడం, ఆర్థిక బుడగలు పేలిపోవడం, ద్రవ్య (కరెన్సీ) సంక్షోభం, ప్రభుత్వం తాము చేసిన అప్పులు చెల్లించకపోవడం మొదలైనవి ఆర్థిక సంక్షోభం కిందికి వస్తాయి. చాలామంది ఆర్థికవేత్తలు ఆర్థిక సంక్షోభాలు ఎందుకు ఏర్పడతాయి, వాటిని ఎలా నివారించాలనేందుకు అనేక సిద్ధాంతాలు ప్రతిపాదించారు. కానీ వాటి శాస్త్రీయత మీద ఆర్థికవేత్తలకు ఏకాభిప్రాయం లేదు. అప్పుడప్పుడూ ఆర్థిక సంక్షోభాలు ఏర్పడుతూనే ఉన్నాయి.

## రకాలు
### బ్యాంకింగ్ సంక్షోభం
బ్యాంకులో డబ్బు దాచుకున్న ఖాతాదారులంతా ఉన్నట్టుండి తమ డబ్బును తిరిగి ఇవ్వమని అడిగితే దానిని *బ్యాంక్ రన్* అని అంటారు. బ్యాంకులు సాధారణంగా తమ వద్ద ఉన్న కొంత సొమ్మును మాత్రమే ఉంచుకుని మిగతా చాలా భాగం అప్పుల రూపంలో వేరే వాళ్ళకి ఇచ్చి ఉంటారు. ఒక్కసారిగా చాలామంది ఖాతాదారులు వచ్చి తమ సొమ్మును తిరిగి ఇవ్వమని అడిగితే వాళ్ళు ఇవ్వలేరు. అప్పుడు బ్యాంకు దివాలా తీస్తుంది. ఖాతాదారులు తమ డిపాజిట్లను కోల్పోతారు. డిపాజిట్ ఇన్సూరెన్స్ కూడా దీన్ని కాపాడలేదు. ఇలాంటి పరిస్థితులు కేవలం ఒకటో రెండో బ్యాంకులు కాక మరెన్నో బ్యాంకుల్లో జరుగుతూ ఉంటే దాన్ని *సిస్టమిక్ బ్యాంకింగ్ క్రైసిస్* లేదా *బ్యాంకింగ్ పానిక్* అంటారు.

### కరెన్సీ సంక్షోభం
ఎక్స్‌చేంజ్ మార్కెట్లో పాల్గొనేవారు ఏదైనా కరెన్సీ స్థిరమైన ఎక్స్‌చేంజ్ రేటు నిలవదని గ్రహించడం వలన తమ స్పెక్యులేషన్ ద్వారా సదరు కరెన్సీ తొందరగా విలువ కోల్పోయేలా చేస్తారు. అప్పుడు కరెన్సీ సంక్షోభం ఏర్పడుతుంది.

### ఊహాజనిత బుడగలు, కుప్పకూలడం
కొన్ని రకాల ఆస్తులు ఒక్కోసారి ఎక్కువ కాలం పాటు మామూలు కంటే ఎక్కువ ధరలు పలుకుతూ పోతాయి. ఈ పరిస్థితి మామూలుగా ఎక్కువ మంది విక్రేతలు, తాము పెట్టుబడి పెట్టే సొమ్ము భవిష్యత్తులో అది తమకు ఎంత ఆదాయం ఆర్జించిపెడుతుంది అని కాకుండా, కేవలం రాబోయే కాలంలో ధర పెరుగుతుందనీ, అప్పుడు అమ్మితే సులభంగా లాభాలు గడించవచ్చనీ ఆలోచించినప్పుడు సంభవిస్తుంది.

## మూలాలు

వర్గం:ఆర్థిక శాస్త్రము
కవ్వింత

కవ్వింత 2016 జనవరి 8 న విడుదలైన తెలుగు సినిమా. అంజనీ మూవీస్ బ్యానర్ పై పువ్వల శ్రీనివాసరావు నిర్మించిన ఈ సినిమాకు విజయ్ చౌదరి త్రిపురనేని దర్శకత్వం వహించాడు. ఈ చిత్రానికి సునీల్ కశ్యప్ సంగీతాన్నందించాడు. 
## తారాగణం
* విజయ్ ధరన్ దట్లా 
* దీక్షాపంత్ 
* ధన్ రాజ్ 
* నవీన్ నేని 
* షకలక శంకర్ 
* ఎల్.బి.శ్రీరామ్ 
* కారుమంచి రఘు 
* అంబటి శ్రీనివాస్ 
* త్రిపురనేని చిట్టిబాబు 
* శంకర్ గోలగని 
* విజయ్ సాయి 
* అల్లరి సుభాషిణి 
## సాంకేతిక వర్గం
* స్క్రీన్ ప్లే, దర్శకత్వం: విజయ్ చౌదరి త్రిపురనేని 
* సంగీతం: సునీల్ కశ్యప్ 
* మాటలు: నివాస్ 
* కధ: త్రిపురనేని విజయ్ చౌదరి 
* ఆర్ట్ డైరెక్టర్: బాషా 
* ఎడిటర్: మధు.జి.రెడ్డి 
* నృత్యాలు: అజయ్ శివ శంకర్ 
* సహ నిర్మాత: తెంటు లక్ష్మీనాయుడు 
* నిర్మాత: పువ్వల శ్రీనివాసరావు 
* నిర్మాణ సంస్థ: అంజనీ మూవీస్ 
* విడుదల:08:01:2016. 
## పాటల జాబితా
#  ఓరి దేవుడో  ఓరోరి దేవుడా నీకు  దండాలయ్య, రచన: చైతన్యవర్మ, గానం.సునీల్ కశ్యప్, హేమచంద్ర 
# ఏం గొప్పే నీకంటే వయ్యారి, రచన: చైతన్య వర్మ, గానం.అనుదీప్ షబీనా 
# నీదా నిజంగా ఏదో మాయే నదిలా, రచన: చైతన్య వర్మ, గానం.సునీల్ కశ్యప్  
# చిన్నదానా చేపకళ్ళ దానా , రచన: చైతన్య వర్మ, గానం.సునీల్ కశ్యప్   
# నీ అలక మానవే నా దరికి చెరవే, రచన: చైతన్య వర్మ, గానం.సునీల్ కశ్యప్ .  
## మూలాలు
తెలంగాణ గవర్నర్ల జాబితా

**తెలంగాణ గవర్నరు**, తెలంగాణ రాష్ట్ర నామమాత్రపు అధిపతి, ప్రతినిధి. భారత రాష్ట్రపతి చేత 5 సంవత్సరాల కాలానికి రాష్ట్ర గవర్నర్‌ నియమించబడుతారు.

రాష్ట్రపతి ఇష్టంతో గవర్నరు పదవీ బాధ్యతలు నిర్వహిస్తారు. గవర్నర్ రాష్ట్ర ప్రభుత్వ డి జ్యూర్ హెడ్. ప్రభుత్వ ద కార్యనిర్వాహక చర్యలన్నీ గవర్నర్ పేరు మీద జరుగుతాయి. తెలంగాణ ముఖ్యమంత్రి నేతృత్వంలోని ప్రజాభిప్రాయంతో ఎన్నికైన తెలంగాణ ప్రభుత్వం సలహా మేరకు గవర్నర్ తప్పనిసరిగా పని చేయాలి, ఆ విధంగా రాష్ట్రానికి వాస్తవ కార్యనిర్వాహక అధికారిగా ముఖ్యమంత్రి వ్యవహరిస్తారు. భారత రాజ్యాంగం గవర్నర్‌కు మంత్రిత్వ శాఖను నియమించడం లేదా తొలగించడం, రాష్ట్రపతి పాలనను సిఫార్సు చేయడం లేదా రాష్ట్రపతి ఆమోదం కోసం బిల్లులను రిజర్వ్ చేయడం వంటి వారి స్వంత అభీష్టానుసారం వ్యవహరించడానికి అధికారం ఇస్తుంది. హైదరాబాద్‌లోని రాజ్‌భవన్‌లోని అతని అధికారిక నివాసం.

2026 మార్చి 11 నుండి శివ్‌ప్రతాప్ శుక్లా తెలంగాణ గవర్నరుగా కొనసాగుతున్నారు.

## అవలోకనం
తెలంగాణ 2014 జూన్ 2న స్వతంత్ర రాష్ట్రంగా విభజించబడింది. అప్పటి ఉమ్మడి ఆంధ్రప్రదేశ్ గవర్నరు, ఈ. ఎస్.ఎల్. నరసింహన్ కొత్త రాష్ట్రానికి మొదటి గవర్నర్‌గా నియమితులయ్యారు. 2019 వరకు ఉభయ రాష్ట్రాలకు గవర్నర్‌గా కొనసాగారు. తెలంగాణ రాష్ట్రానికి 2019 సెప్టెంబరు 7 వరకు పనిచేసారు. 2019 సెప్టెంబరులో తమిళిసై సౌందరరాజన్ తెలంగాణ గవర్నర్‌గా నియమితురాలైంది. సౌందరరాజన్ రాష్ట్ర గవర్నర్‌గా బాధ్యతలు చేపట్టిన తొలి మహిళ. 2024 మార్చిలో ఆమె రాజీనామా చేసేన తరువాత జార్ఖండ్ గవర్నరు సి. పి. రాధాకృష్ణన్ గవర్నర్‌గా అదనపు బాధ్యతలు నిర్వహించేందుకు నియమించబడ్డారు.

## అధికారాలు, విధులు
గవర్నర్ అనేక రకాల అధికారాలను కలిగి ఉంటారు:

* పరిపాలన, నియామకాలు, తొలగింపులకు సంబంధించిన కార్యనిర్వాహక అధికారాలు,
* చట్టాన్ని రూపొందించడం, శాసనసభ, రాష్ట్ర శాసనసభకు సంబంధించిన శాసన అధికారాలు, అంటే విధానసభ లేదా విధాన పరిషత్.
* విచక్షణ అధికారాలు గవర్నర్ నిర్ణయం రకారం నిర్వహించబడతాయి.

## తెలంగాణ గవర్నర్ల జాబితా
గవర్నర్ అధికారిక నివాసం రాజ్ భవన్, ఇది రాష్ట్ర రాజధాని హైదరాబాదులో ఉంది. తెలంగాణ విభజన చెందిన తరువాత 2014 జూన్ 2 నుండి 2024 మార్చి 18 వరకు ఇద్దరు గవర్నర్లు పనిచేసారు. ప్రస్తుత గవర్నరుగా సి.పి. రాధాకృష్ణన్ 2024 మార్చి 19 నుండి (అదనపు బాధ్యతలు) కొనసాగుచున్నారు.

## ఇవి కూడా చూడండి

* తెలంగాణ
* తెలంగాణ ముఖ్యమంత్రుల జాబితా
* భారత గవర్నర్లు

## మూలాలు

వర్గం:భారతదేశ రాజకీయ కార్యాలయ అధిపతుల జాబితాలు
వర్గం:తెలంగాణ గవర్నర్లు
వర్గం:జాబితాలు
వర్గం:భారతీయ రాష్ట్రాల గవర్నర్ల జాబితాలు
వర్గం:తెలంగాణకు సంబంధించిన జాబితాలు
శ్రీనివాస కళ్యాణం

* శ్రీనివాస కళ్యాణం (1987 సినిమా)
* శ్రీనివాస కళ్యాణం (2018 సినిమా)
*
తల్లి ఇచ్చిన ఆజ్ఞ

తల్లి ఇచ్చిన అజ్ఞ 1961 మార్చి 3న విడుదలైన తెలుగు సినిమా. పరగాన్ పిక్చర్స్ బ్యానర్ పై ఎ.ఎం.ఎం.ఇస్మాయిల్ నిర్మించిన ఈ సినిమాకు చిత్రపు నారాయణమూర్తి దర్శకత్వం వహించాడు. శివాజీ గణేశన్, సావిత్రీ గణేశన్ ఎస్.వి.రంగారావు, పండరీబాయి ప్రధాన తారాగణంగా నటించిన ఈ సినిమాకు ఎస్.ఎం.సుబ్బయ్య నాయుడు సంగీతాన్నందించాడు.
## తారాగణం

* శివాజీ గణేషన్
* ఎస్.వి.రంగారావు
* సావిత్రీ గణేశన్
* ఎం.ఎన్.నంబియార్
* పండరీబాయి
* ఎం.ఎన్.రాజం
* ఎం.ఆర్.సంతానం
* వి.ఆర్.రాజగోపాల్
* ఓ.ఎ.కె.దేవర్
* కె.కె.పెరుమాళ్
* కె.వి.శ్రీనివాస్
* మాస్టర్ బాజీ
* టి.పి.ముత్తులక్ష్మి
* ఎస్.ఆర్.జానకి
* పద్మిని ప్రియదర్శిని
* రీటా
* చంద్ర
* బేబీ ఉమ
* రాజేశ్వరి

## సాంకేతిక వర్గం

* దర్శకత్వం, కథ, స్ర్కీన్ ప్లే: చిత్రపు నారాయణమూర్తి
* నిర్మాత: ఎ.ఎం.ఎం.ఇస్మాయిల్
* ఛాయాగ్రహణం: జె.జి.విజయన్
* ఎడిటర్: ఎం.ఎ.పెరుమాళ్, ఇ.వి.షణ్ముగం, ఎం.రామదాసు
* సంగీతం: ఎస్.ఎం.సుబ్బయ్య నాయుడు
* పాటలు, సంభాషణలు: శ్రీశ్రీ
* గాయకులు: ఘంటసాల వెంకటేశ్వరరావు, పి.సుశీల, పి.లీల, ఎ.పి.కోమల, మాధవపెద్ది సత్యం 
* నృత్యం: బి.హీరాలాల్ 

## పాటల జాబితా
1.అన్యాయం అతి ఘోరం దుర్మార్గులదే లోకం, రచన:శ్రీరంగం శ్రీనివాసరావు, గానం. 

2.ఏదీగతి ఈశ్వరి శివకామి దయాశాలిని , రచన: శ్రీ శ్రీ, గానం. 

3 తనివి మేరే కోరికయే నెమ్మదినే సుఖాలు కనబోమా, రచన: శ్రీ శ్రీ, గానం.

4.నవమాసాలు మోసి తల్లియే నీకిల దైవమురా , రచన: శ్రీ శ్రీ , గానం.ఘంటసాల  

5 పెళ్లికూతురు మాపిల్ల ఇది బావగారికే కానుక, రచన:శ్రీ శ్రీ, గానం.  

6.మోహాల దీపం పాలుపై హృదయాన మునుపే కొలువాయనే , రచన: శ్రీ శ్రీ , గానం. 

## మూలాలు
2.ఘంటసాల గళామ్రుతము ,కొల్లూరి భాస్కరరావు బ్లాగ్ నుండి పాటలు.

## బాహ్య లంకెలు

* 
*

వర్గం:1961 తెలుగు సినిమాలు
వర్గం:సావిత్రి నటించిన సినిమాలు
వర్గం:ఎస్.వి.రంగారావు  నటించిన సినిమాలు
పెళ్లిసందD

**పెళ్లిసందD** తెలుగులో రూపొందుతున్న రొమాంటిక్‌ మ్యూజికల్‌ ఎంటర్‌టైనర్‌ సినిమా. ఆర్కా మీడియా. ఆర్.కె అసోసియేట్స్ బ్యానర్ పై కె.రాఘవేంద్రరావు దర్శకత్వ పర్యవేక్షణలో మాధవి కోవెలమూడి, శోభు యార్లగడ్డ, ప్రసాద్‌ దేవినేని నిర్మిస్తున్న ఈ చిత్రానికి గౌరి రోనంకి దర్శకత్వం వహించింది. రోషన్‌, శ్రీలీల హీరో హీరోయిన్లుగా నటించిన ఈ సినిమా అక్టోబర్ 15న విడుదలైంది.
## కథ
వశిష్ట (రోషన్‌) బాస్కెట్‌ బాల్‌ ప్లేయర్‌, తనకు నచ్చిన అమ్మాయిని ప్రేమించి పెళ్లి చేసుకోవాలనుకుంటాడు. అతను ఒక పెళ్ళిలో ఫ్యాష‌న్ డిజైనర్ అయిన సహస్ర (శ్రీలీలా)ను చూసి ప్రేమలో పడతాడు. సహస్ర కూడా వశిష్టను ప్రేమిస్తుంది. తన అక్క (వితిక శేరు)  జీవితం కోసం తండ్రి (ప్రకాష్ రాజ్)కి  సహస్ర  ఓ మాట ఇస్తుంది. స‌హ‌స్ర త‌న తండ్రికి ఏమని మాట ఇస్తుంది? చివరకు వశిష్ట తన ప్రేమను గెలిపించుకోవడానికి ఏమి చేశాడు ? అనేదే మిగతా సినిమా కథ.

## నటీనటులు

* రోషన్‌                                                          
* శ్రీలీల 
* ప్రకాష్ రాజ్ 
*వితిక శేరు
* రాజేంద్ర ప్ర‌సాద్‌
* రావు రమేశ్
* తనికెళ్ళ భరణి
* పోసాని కృష్ణ మురళి
* వెన్నెల కిశోర్
* రాజీవ్ కనకాల
* సత్యం రాజేష్
* శ్రీ‌నివాస్ రెడ్డి
* షకలక శంకర్
* అన్న‌పూర్ణ‌
* ఝాన్సీ
* ప్ర‌గ‌తి
* హేమ‌
* కౌముది
* భ‌ద్రం
* కిరీటి

## పాటల జాబితా

## సాంకేతికవర్గం

*ద‌ర్శ‌క‌త్వ ప‌ర్య‌వేక్ష‌ణ‌: కె. రాఘవేంద్రరావు (బి.ఎ)
*ద‌ర్శ‌క‌త్వం: గౌరీ రోణంకి
*నిర్మాత‌లు: మాధ‌వి కోవెల‌మూడి, శోభు యార్ల‌గడ్డ‌, ప్ర‌సాద్ దేవినేని
*సంగీతం: ఎం. ఎం. కీరవాణి
*పాటలు: శివ‌శ‌క్తి ద‌త్త‌, చంద్ర‌బోస్
*సినిమాటోగ్ర‌ఫి: సునీల్ కుమార్ నామ
*ఎడిట‌ర్‌: త‌మ్మిరాజు
*ఆర్ట్‌: కిర‌ణ్ కుమార్ మ‌న్నె,
*మాట‌లు: శ్రీ‌ధ‌ర్ సీపాన‌
*ఫైట్స్‌: వెంక‌ట్
*కొరియోగ్రఫీ: శేఖర్ మాస్టర్
*ఎగ్జిక్యూటివ్ ప్రొడ్యూస‌ర్: సాయిబాబా కోవెల‌మూడి
*ప్రొడ‌క్ష‌న్ ఎగ్జిక్యూటివ్‌: వి. మోహ‌న్ రావు
*స‌మ‌ర్ప‌ణ‌: కె. కృష్ణ‌మోహ‌న్ రావు‌

## లిరికల్ సాంగ్స్
పెళ్లిసందD లోని మొదటి లిరికల్ పాట 'ప్రేమంటే ఏంటి' ని 2021 ఏప్రిల్ 28న విడుదల కాగా  రెండ‌వ‌పాట ‘బుజ్జులు బుజ్జులు...’ పాటను 23 మే 2021న విడుదల చేశారు. ఈ పాటను చంద్రబోస్ రాయగా, హరిచరణ్, శ్వేతా పండిట్ పాడారు. శేఖర్ మాస్టర్ నృత్య దర్శకత్వం వహించాడు.

## మూలాలు

వర్గం:2021 తెలుగు సినిమాలు
వర్గం:ఎం.ఎం.కీరవాణి సంగీతం కూర్చిన పాటలు
వర్గం:ప్రకాష్ రాజ్ నటించిన సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:తనికెళ్ళ భరణి సినిమాలు
వర్గం:పోసాని కృష్ణ మురళి సినిమాలు
వర్గం:రాజీవ్ కనకాల నటించిన సినిమాలు
విప్లవ వీరుడు

**విప్లవ వీరుడు** 1961 ఫిబ్రవరి 25న విడుదలైన తెలుగు సినిమా. పి.ఎస్.వి.పిక్చర్స్ బ్యానర్ పై ఎన్.చిట్టిబాబు నటించిన ఈ సినిమాకు జి.కె.రాము దర్శకత్వం వహించాడు. జెమినీ గణేశన్, అంజలీదేవి నటించిన ఈ సినిమాకు ఎస్.పి.కోదండపాణి, కె.వి.మహదేవన్ లు సంగీతాన్నందించారు.

## తారాగణం

* జెమినీ గణేశన్
* అంజలీదేవి
* కె.ఎ.తంగవేలు
* ఎం.సరోజ
* పి.ఎస్.వీరప్ప
* ఎం.ఎన్.రాజం
* ఎం.ఎన్.నంబియార్

## సాంకేతిక వర్గం

* దర్శకత్వం: జి.కె.రాము
* స్టుడియో: పి.ఎస్.వి.పిక్చర్స్
* నిర్మాత: ఎన్.చిట్టిబాబు
* ఛాయాగ్రహణం: జి.కె.రాము
* ఎడిటర్: సి.హరి రావు
* సంగీతం: ఎస్.పి.కోదండపాణి, కె.వి.మహదేవన్
* పాటలు: అనిశెట్టి సుబ్బారావు
* సమర్పణ: రాజలక్ష్మి పిక్చర్స్
* కథ: పి.ఎస్.వి.పిక్చర్స్
* సంభాషణలు ;త్రిపురనేని మహారథి
* గాయకులు: పి.సుశీల, ఘంటసాల వెంకటేశ్వరరావు, పి.బి.శ్రీనివాస్, మాధవపెద్ది సత్యం
* నృత్య దర్శకుడు: ఎం.ఎన్. దండాయుధపాణి పిళ్ళై, బి.హీరాలాల్, రాజకుమార్ 

## పాటల జాబితా
1.కన్నె సొగసె కనుల విందు రాజా, రచన:అనిశెట్టి సుబ్బారావు, గానం.పులపాక సుశీల  

2.కలలరాణి కనిపించే కలను ఎదుటే కనుపించే , రచన:అనిశెట్టి , గానం.ప్రతివాద భయంకర శ్రీనివాస్ , పి.సుశీల   

3.చేతి గాజుల గలగలలు కాలియెందెల ఘల్ ఘల్, రచన:అనిశెట్టి , గానం.మాధవపెద్ది సత్యం బృందం    

4.దేశ ప్రజల దీన స్థితికి గుండె ద్రవించి (పద్యం), రచన:అనిశెట్టి , గానం.ఘంటసాల వెంకటేశ్వరరావు     

5.ననుజూచి వరియించవా అప్సరసలనైనా మురిపించు, రచన:అనిశెట్టి , గానం పి సుశీల      

6.మా పూలు మా కుంకుమ ఎవరికోసం మామాటలు , రచన:అనిశెట్టి , గానం.పి.సుశీల       

7 రాగమే రాగమే అనురాగమే చిలుకా విదేలా రచన:అనిశెట్టి , గానం.పి.బి శ్రీనివాస్ , పి.సుశీల .      

## మూలాలు
2.ఘంటసాల గళామ్రుతము,కొల్లూరి భాస్కరరావు బ్లాగ్ నుండి పాటలు, పద్యాలు.
వర్గం:1961 తెలుగు సినిమాలు
వర్గం:అంజలీదేవి నటించిన సినిమాలు
నిరపరాధి (అయోమయ నివృత్తి)

* నిరపరాధి -1951 సినిమా
* నిరపరాధి -1963 సినిమా
నిరపరాధి (1963 సినిమా)

నిరపరాధి 1963 మే 3న విడుదలైన తెలుగు సినిమా. శ్రీ మురుగన్ పిక్చర్స్ బ్యానర్ పై సి.వి.గోపాల్ నిర్మించిన ఈ సినిమాకు చిత్రపు నారాయణమూర్తి దర్శకత్వం వహించాడు. అక్కినేని నాగేశ్వరరావు, పద్మిని, టి.ఆర్. రామచంద్రన్ ప్రధాన తారాగణంగా నటించిన ఈ సినిమాకు మారెళ్ళ రంగారావు సంగీతాన్నందించాడు.

## తారాగణం

* అక్కినేని నాగేశ్వరరావు, 
* పద్మిని, 
* టి.ఆర్. రామచంద్రన్, 
* ఎం.ఎన్. నంబియార్,
* రాగిణి,
* ఇ.వి. సరోజా, 
* సుందరీబాయి, 
* వి.ఆర్. రాజగోపాల్, 
* మాస్టర్ గోపాల్, 
* అంగముత్తు, 
* జి. లక్ష్మీరాజ్యం, 
* బేబీ ప్రేమలత, 
* మీనా కుమారి (తెలుగు నటి), 
* కాంచన,
* జయ

## సాంకేతిక వర్గం

* దర్శకత్వం:చిత్రపు నారాయణమూర్తి
* స్టూడియో: శ్రీ మురుగన్ పిక్చర్స్
* నిర్మాత: సి.వి. గోపాల్; 
* ఛాయాగ్రాహకుడు: జె.జి. విజయమ్; 
* ఎడిటర్: ఇ.వి. షణ్ముగం, రామదాసు; 
* స్వరకర్త: మారెళ్ళ రంగారావు
* గీత రచయిత: శ్రీ శ్రీ
* కథ: చిత్రపు నారాయణ మూర్తి; 
* స్క్రీన్ ప్లే: చిత్రపు నారాయణ మూర్తి; 
* సంభాషణ: శ్రీ శ్రీ
* గాయకుడు: జిక్కి, ఎస్.జానకి, సరోజా, రామం, లలిత, ఘంటసాల వెంకటేశ్వర రావు, సత్యరావు, అప్పారావు, రామచంద్రరావు, పి. లీలా
* ఆర్ట్ డైరెక్టర్: మణిక్యం 
* డాన్స్ డైరెక్టర్: బి. హీరలాల్, పి.ఎస్. గోపాలకృష్ణన్, సంపత్, చినింపతి 

## పాటల జాబితా
1.ఉల్లాస సరసమో ఇట కల్ల, గానం.పి.లీల , రచన: శ్రీరంగం శ్రీనివాసరావు 

2 ఏలరా ఈ ప్రయాస తులువా, గానం: ఎస్.జానకి, రామం, సరోజ, లలిత బృందం , రచన: శ్రీ శ్రీ  

3.కన్నెకు నా నటనమాయే తిన్నని మార్గం , గానం.జిక్కి, రచన: శ్రీ శ్రీ  

4.మందార మణిహార మాలవే మనసిచ్చి, గానం రామచంద్రరావు , ఎస్.జానకి, రచన: శ్రీ శ్రీ  

5.మనమలరే నరసిజమా మందహాస రాగమా, గానం.ఎస్.జానకి , రచన: శ్రీ శ్రీ  

6.మౌనమే ప్రదానం ఇదయే మరచి బ్రతుక వలదు , గానం.ఘంటసాల , రచన : శ్రీ శ్రీ   

7.రాజా ఇలా చూడు రాజా నీ మామేలే , గానం.సత్యారావు, ఎస్ జానకి , రచన: శ్రీ శ్రీ .  

## మూలాలు
.    2 ఘంటసాల గళామృతం ,కొల్లూరి భాస్కరరావు బ్లాగ్ నుండి పాటలు.
వర్గం:1963 తెలుగు సినిమాలు
వర్గం:అక్కినేని నాగేశ్వరరావు నటించిన సినిమాలు
శభాష్ రంగ

శభాష్ రంగ 1967 ఏప్రిల్ 28న విడుదలైన తెలుగు సినిమా. దేవర్ ఫిల్మ్స్ బ్యానర్ పై సి. హెచ్ రామలింగరాజు నిర్మించిన ఈ సినిమాకు ఎం.ఎ.తిరుముఖం దర్శకత్వం వహించాడు. ఎం.జి.రామచంద్రన్, జయలలితా జయరాం ప్రధాన తారాగణంగా నటించిన ఈ సినిమాకు కె.వి.మహదేవన్ సంగీతాన్నందించాడు. 

## తారాగణం

* ఎం.జి. రామచంద్రన్, 
* జయలలిత జయరామ్, 
* నగేష్ 
* ఎస్.ఎ.అశోకన్, 
* ఎం.ఎన్. నంబియార్, 
* సి.ఎల్. ఆనందన్,
* రేవతి, 
* మనోహర్, 
* మనోరమ 
* పి.కె. సరస్వతి,
* వి.కె. రామస్వామి

## సాంకేతిక వర్గం

* దర్శకత్వేం: ఎం.ఎ.తిరుముఖం

* స్టూడియో: దేవర్ ఫిల్మ్స్
* నిర్మాత: సి.హెచ్. రామలింగరాజు; 
* ఛాయాగ్రాహకుడు: ఎన్.ఎస్. వర్మ; 
* స్వరకర్త: కె.వి. మహాదేవన్, టి.వి.రాజు; 
* గీత రచయిత: అరుద్ర
* సమర్పించినవారు: విజయ భారతి పిక్చర్స్; 
* కథ: మారన్;
* సంభాషణ: అనిశెట్టి సుబ్బారావు
* గాయకుడు: ఘంటసాల వెంకటేశ్వరరావు, పి.సుశీల
* ఆర్ట్ డైరెక్టర్: ఎ.కె. పొన్నుస్వామి; 
* డాన్స్ డైరెక్టర్: పి.ఎస్. గోపాలకృష్ణన్, కె. తంగప్పన్ 

## పాటల జాబితా
1.ఏలాయే చెక్కిలి గాయం ఇది , రచన :ఆరుద్ర గానం.ఘంటసాల, పి సుశీల 

2.ఓహో కార్మిక ఓహోహో సాధకా , రచన:ఆరుద్ర గానం.ఘంటసాల 

3.చాలా మంచికాలం , రచన :ఆరుద్ర ,గానం.ఘంటసాల, పి సుశీల 

4.జీలిబిలి జీలిబిలి చిన్నమ్మా, గానం.పి.సుశీల 

5.నే ప్రియమార తలచితిని సుఖం , గానం.పి.సుశీల  

6.సుధా మురళీ మనోహర ప్రేమ, రచన: ఆరుద్ర గానం.ఘంటసాల , పి.సుశీల . 

## మూలాలు
2. ఘంటసాల గానామృతమ్ , కొల్లూరి భాస్కరరావు బ్లాగ్ 
వర్గం:1967 తెలుగు సినిమాలు
వర్గం:ఎం.జి.రామచంద్రన్ నటించిన సినిమాలు
వర్గం:జయలలిత నటించిన సినిమాలు
వర్గం:నగేష్ నటించిన సినిమాలు
దెబ్బకు దెబ్బ (1968 సినిమా)

**దెబ్బకు దెబ్బ** 1968, సెప్టెంబరు 20వ తేదీన విడుదలైన తెలుగు డబ్బింగ్ సినిమా. శ్రీ వెంకటేశ్వర చిత్ర బ్యానర్ కింద నిర్మించిన ఈ సినిమాకు పి.పుల్లయ్య దర్శకత్వం వహించాడు. 1965లో విడుదలైన తమిళ సినిమా ఆసై ముగం దీని మాతృక.
## నటీనటులు
* ఎం.జి.రామచంద్రన్ (ద్విపాత్రాభినయం) _మనోహర్/వజ్రవేలు 
* బి.సరోజాదేవి_సెల్వీ 
* గీతాంజలి_కమల 
* నగేష్_ శంకర్, మనోహర్ సెక్రటరీ 
* ఎం.ఎన్.నంబియార్_ వర్తన్ 
* కె.డి.సంతానం_శివశంకరన్ పిళ్ళై 
* ఎస్.వి.రామదాసు_వజ్రవేలు 
* లక్ష్మీప్రభ_మరగతం 
* సి.కె.సరస్వతి_ భవాని 
* కరైకాళ్ రాజు 
* కె.ఆర్.రాంసింగ్ 
* లూసీ_ఆరుముగం.

## సాంకేతిక వర్గం
* దర్శకుడు: పి.పుల్లయ్య
* నిర్మాత: ఎ.రామకృష్ణ
* కథ: టి.ఎన్.బాలు
* సంగీతం: ఎస్.ఎం.సుబ్బయ్యనాయుడు 
* నిర్మాణ సంస్థ: శ్రీవెంకటేశ్వర చిత్ర 
* విడుదల:20:09:1968.

## పాటల జాబితా

## మూలాలు
2.ఘంటసాల గళామృతము, కొల్లూరి భాస్కరరావు బ్లాగ్.
వర్గం:డబ్బింగ్ సినిమాలు
వర్గం:తమిళ అనువాద సినిమాలు
వర్గం:పి.పుల్లయ్య దర్శకత్వం వహించిన సినిమాలు
వర్గం:నగేష్ నటించిన సినిమాలు
వర్గం:ఎం.జి.రామచంద్రన్ నటించిన సినిమాలు
వర్గం:బి.సరోజాదేవి నటించిన సినిమాలు
ఆర్‌.సత్యనారాయణ

**ఆర్‌.సత్యనారాయణ** తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్సీ, జర్నలిస్ట్. ఆయన 2021, మే 19న తెలంగాణ రాష్ట్ర పబ్లిక్ సర్వీస్ కమీషన్ సభ్యుడిగా నియమితుడయ్యాడు. ఈ పదవిలో ఆయన ఆరేళ్లపాటు కొనసాగనున్నాడు.

తెలంగాణ రాష్ట్రంలో 2023లో కొత్త ప్రభుత్వం ఏర్పడిన వెంటనే గత ప్రభుత్వంలో నియమితులైన టీఎస్‌పీఎస్సీ చైర్మన్ జనార్ధన్ రెడ్డి, మిగతా ముగ్గురు సభ్యులు తమ పదువులకు రాజీనామా చేశారు. 

## జననం
సత్యనారాయణ తెలంగాణ రాష్ట్రం, మెదక్ జిల్లా, కుల్చారం మండలం, వరిగంటం గ్రామంలో జన్మించాడు.

## వృత్తి జీవితం
సత్యనారాయణ 1985లో జర్నలిస్టుగా తన ప్రస్థానం ప్రారంభించాడు. ఆయన ఈనాడు, ఉదయం, వార్త దినపత్రికల్లో చాలాకాలం జిల్లా రిపోర్టర్‌గా.. కర్నూలు, కడప, ఆదిలాబాద్, హైదరాబాద్‌, సంగారెడ్డిలో సీనియర్‌ జర్నలిస్టుగా పనిచేశాడు. ఆయన కొంతకాలం మంజీరా, సలామ్‌ హైదరాబాద్‌ అనే పత్రికలను సొంతంగా నడిపాడు.

## రాజకీయ జీవితం
సత్యనారాయణ 2001లో తెలంగాణ రాష్ట్ర సమితి పార్టీలో చేరాడు. ఆయన 2007లో కరీంనగర్‌ పట్టభద్రుల స్థానం నుండి పోటీ చేసి ఎమ్మెల్సీగా గెలిచాడు. ప్రత్యేక తెలంగాణ ఉద్యమాన్ని ఉధృతం చేయడంలో భాగంగా అధినేత కేసీఆర్ పిలుపు మేరకు 2008లో ఎమ్మెల్సీ పదవికి రాజీనామా చేశాడు. సత్యనారాయణ తెలంగాణ ఉద్యమంలో చురుగ్గా పనిచేశాడు. ఆయన టీఆర్‌ఎస్‌ పొలిట్‌బ్యూరో సభ్యుడిగా, ఉమ్మడి మెదక్ జిల్లా టీఆర్‌ఎస్‌ అధ్యక్షుడిగా, సంగారెడ్డి నియోజకవర్గ టీఆర్‌ఎస్‌ ఇన్‌చార్జిగా పలు పదవులను నిర్వహించాడు. తెలంగాణ రాష్ట్రం ఏర్పడ్డాక 2014లో జరిగిన పార్లమెంట్ ఎన్నికల్లో కేసీఆర్‌ మెదక్‌ ఎంపీగా పోటీచేసిన సమయంలో సత్యనారాయణ ఎలక్షన్‌ ఏజెంట్‌గా పనిచేశాడు. అనంతరం జరిగిన ఉప ఎన్నికల్లో, 2019లో జరిగిన పార్లమెంట్ ఎన్నికల్లో మెదక్ లోక్‌సభ నియోజకవర్గం నుంచి పోటీ చేసిన కొత్త ప్రభాకర్ రెడ్డికి కూడా ఆయన ఎన్నికల ఏజెంట్‌గా బాధ్యతలు నిర్వహించాడు.

ఆర్‌. సత్యనారాయణ 2024 లోక్‌సభ ఎన్నికలకు ముందు సిద్దిపేటలో మే 2న ముఖ్యమంత్రి రేవంత్‌ రెడ్డి సమక్షంలో కాంగ్రెస్‌ పార్టీలో చేరాడు.

## మరణం
ఆర్.సత్యనారాయణ అనారోగ్య సమస్యలతో సంగారెడ్డిలోని తన నివాసంలో 2025 జనవరి 26న మరణించాడు.

## మూలాలు

వర్గం:మెదక్ జిల్లా రాజకీయ నాయకులు
వర్గం:మెదక్ జిల్లాకు చెందిన ఆంధ్రప్రదేశ్ శాసనమండలి సభ్యులు
వర్గం:సంగారెడ్డి జిల్లా వ్యక్తులు
వర్గం:2025 మరణాలు
సుమిత్రా ఆనంద్ తనోబా

**సుమిత్రా ఆనంద్‌ తనోబా** తెలంగాణ రాష్ట్రానికి చెందిన రాజకీయ నాయకురాలు, తెలుగు భాషా పండిట్, విద్యావేత్త. ఆమె 2021, మే 19న తెలంగాణ రాష్ట్ర పబ్లిక్ సర్వీస్ కమీషన్ సభ్యురాలిగా నియమితురాలైంది. ఈ పదవిలో ఆమె ఆరేళ్లపాటు ఉంటుంది. ఆమె 2021 మే 21న బాధ్యతలు చేపట్టింది.

తెలంగాణ రాష్ట్ర పబ్లిక్‌ సర్వీస్‌ కమిషన్‌ సభ్యురాలు సుమిత్ర ఆనంద్‌ తనోబా తన పదవికి 2023 జనవరి 12న రాజీనామా చేస్తూ గవర్నర్‌కు తన రాజీనామా లేఖను పంపింది.

## జననం, విద్యాభాస్యం
సుమిత్రా 1970, మే 15న తెలంగాణ రాష్ట్రం, మెదక్ జిల్లా, దుబ్బాక మండలం, ఆరేపల్లి గ్రామంలో విఠాబాయి, మాణిక్‌రావు దంపతులకు జన్మించింది. ఆమె జిల్లా కేంద్రంలోని ప్రాచ్య సాయంత్రం కళాశాలలో డిగ్రీ కోర్సు పూర్తి చేసింది. అనంతరం హైదరాబాద్‌లోని ఆంధ్ర సారస్వత పరిషత్‌లో తెలుగు పండిట్‌ కోర్సు పూర్తి చేసింది.

## వృత్తి జీవితం
సుమిత్రానంద్‌ 1998 డీఎస్సీలో తెలుగు ఉపాధ్యాయురాలిగా ఉద్యోగం సంపాదించింది. మెదక్‌ జిల్లా బూర్గుపల్లిలో నాలుగేళ్ల పాటు విధులు నిర్వహించి అంతర్‌జిల్లాల బదిలీల్లో భాగంగా కామారెడ్డి జిల్లాలోని లింగాయపల్లి పాఠశాలకు వచ్చింది. ఆమె ప్రస్తుతం లింగంపేట మండల కేంద్రంలోని బాలికల ఉన్నత పాఠశాలలో ఉపాధ్యాయురాలిగా పనిచేసింది.

## ఇతర పదవులు
*తెలుగుదేశం ప్రభుత్వం ఆధ్వర్యంలో ఉమ్మడి మెదక్ జిల్లా ఆర్టీఏ సభ్యురాలిగా పనిచేసింది. 
*తెలంగాణ టీచర్స్‌ ఫోరం రాష్ట్ర ఉపాధ్యక్షురాలిగా, కామారెడ్డి జిల్లా కన్వీనర్‌గా బాధ్యతలు నిర్వహించింది.
*తెలంగాణ జాగృతి ఆవిర్భావం అనంతరం నిజామాబాద్ జిల్లా మహిళా అధ్యక్షురాలిగా పనిచేసింది.
*తెలంగాణ భాషావేదిక వ్యవస్థాపక అధ్యక్షురాలు
*ఆరె సంక్షేమ సంఘం రాష్ట్ర ఉపాధ్యక్షురాలు
*తెలంగాణ రచయితల వేదిక జిల్లా ఉపాధ్యక్షురాలు
*తెలంగాణ టీచర్స్‌ ఫెడరేషన్‌ రాష్ట్ర ఉపాధ్యక్షురాలు

## ఉద్యమాలు
*ఉపాధ్యాయుల సమస్యలపై చేపట్టిన ఉద్యమాల్లో క్రియాశీల పాత్ర పోషించింది.
*తెలంగాణ ఉద్యమంలో క్రియాశీలకంగా పాల్గొంది.
*సారా వ్యతిరేక ఉద్యమంలో పాల్గొంది.
*మహిళలకు జరుగుతున్న అన్యాయాలపై పోరాటాలు చేసింది.

## మూలాలు

వర్గం:1970 జననాలు
వర్గం:మెదక్ జిల్లా మహిళలు
వర్గం:మెదక్ జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
ది గ్రేట్ ఇండియన్ కిచెన్

**ది గ్రేట్ ఇండియన్ కిచెన్**, 2021లో విడుదలైన మలయాళం సినిమా. మ్యాన్ కైండ్ సినిమాస్, సిమ్మెట్రీ సినిమాస్, సినిమా కూక్స్ సంస్థలు సంయుక్తంగా నిర్మించిన ఈ సినిమాకు జియో బేబీ దర్శకత్వం వహించాడు.

## కథ
కేరళలోని సాధారణ మధ్య తరగతి కుటుంబానికి చెందిన ఓ యువతి(నిమీషా సజయన్)కి స్కూల్ టీచర్(సూరజ్ వెంజరమూడు) తో పెళ్ళవుతుంది. మ్యారేజ్ కు ముందు  డాన్సర్ గా పేరు తెచ్చుకోవాలని, డాన్స్ టీచర్ కావాలని ఆ అమ్మాయి కలలు కుంటుంది. కానీ పెద్దలు కుదిర్చిన సంబంధానికి తలొగ్గి పెళ్ళి చేసుకున్నాక, ఆమె కలలన్నీ కల్లలు అవుతాయి. భర్తకు, మామ (టి. సురేశ్ బాబు)కి ముప్పూటలా వండి పెట్టడమే ఆమె జీవితంగా మారిపోతోంది. ఇంటి పని మొత్తం ఆమె ఒక్కతే చేసుకోవాలి. అంతేకాదు… వంటలు చేసేప్పుడు మిక్సీ, గ్రైండర్ వంటివి వాడకూడదు, రుబ్బురోలే ఉపయోగించాలి.  దొడ్డు బియ్యాన్ని ప్రెజర్ కుక్కర్ మీద పెట్టకూడదు, కట్టెల పొయ్యిమీదే వండాలి. బట్టలను వాషింగ్ మిషన్ లో ఉతక కూడదు, చేత్తో బండకేసి బాది మాత్రమే ఉతకాలి. ఆ నవ వధువుకు ఇలాంటి ఆంక్షలు లక్షా తొంభై ఉంటాయి! వీటికి అదనంగా రాత్రి అయితే భర్తగారి మరో ఆకలీ తీర్చాలి! కష్టాన్ని కడుపులోనే దాచుకుని, పంటి బిగువున భరిస్తూ, ఏదో చదువుకు తగ్గ ఉద్యోగాన్ని చేస్తానంటే భర్త, మావ ససేమిరా అంటారు. మరి అలాంటి పరిస్థితుల్లో ఆ అమ్మాయి ‘ది గ్రేట్ ఇండియన్ కిచన్’కు ఓ నమస్కారం పెట్టి,  అందులోంచి ఎలా బయట పడిందన్నదే ఈ సినిమా కథ. 

## నటీనటులు

* నిమిషా సజయన్ -భార్య, డాన్సర్
* సూరజ్ వెంజరమూడు - శాడిస్టు భర్త, స్కూల్ టీచర్ 
* టి. సురేశ్ బాబు - ఆచ్చాన్ 
* అజిత - అమ్మ 
* రమాదేవి - అమ్మాయి (రమాదేవి)
* కాబాని  - ఉష, పని మనిషి 
* సిధార్థ శివ - భర్త, పిన్న తమ్ముడు 
* అనుపమ-  నిమీషా సజయన్ తల్లి 
* ఎంవి సురేష్ బాబు - నిమీషా సజయన్ తండ్రి  
* నిశిత కల్లింగళ్ - సూరజ్ మరదలు 
* గిరీష్ పెరించీరి - గురుస్వామి 
* అపర్ణ శివగామి  - సామజిక కార్యకర్త 
* సురేష్ ఆచూస్  - న్యూస్ రీడర్

## సాంకేతిక నిపుణులు
*దర్శకత్వం	జియో బేబీ
*నిర్మాతలు: డిజో అగస్టిన్, జొమోన్ జాకబ్, విష్ణు రాజన్, సాజిన్ ఎస్ రాజ్
*రచన: జియో బేబీ
*సంగీతం:సూరజ్ ఎస్ కురుప్ (పాటలు), మాథ్యూస్ పులికన్ (నేపథ్య సంగీతం)
*ఛాయాగ్రహణం: సలూ కే థామస్
*కూర్పు: ఫ్రాన్సిస్ లూయిస్
*నిర్మాణ సంస్థ: మ్యాన్ కైండ్ సినిమాస్, సిమ్మెట్రీ సినిమాస్, సినిమా కూక్స్

## మూలాలు

వర్గం:2021 సినిమాలు
వర్గం:మలయాళ సినిమాలు
నారింజ మిఠాయి (సినిమా)

thumb
**నారింజ మిఠాయి** 2019లో తమిళంలో ‘సిల్లు కరుప్పత్తి’ పేరుతో విడుదలైన ఈ చిత్రాన్ని 2021 తెలుగులో డబ్బింగ్ చేసి విడుదల చేసిన సినిమా. సముద్రఖని, సునయన, మణికందన్‌, కె. నివేదితా సతీశ్‌ ప్రధాన పాత్రల్లో నటించిన హలిత షమీమ్‌ దర్శకత్వం వహించాడు. ఈ సినిమా 2021, జనవరి 29న ‘ఆహా’ ఓటీటీలో స్ట్రీమింగ్‌ అయింది.

## కథ
ఈ సినిమా నాలుగు జంటల కథ. మురికివాడలో ఉండే పిల్లాడు- ధనవంతుల కుటుంబంలోని బాలిక (పింక్‌ బ్యాగ్‌), క్యాన్సర్‌తో బాధపడే యువకుడు- ఫ్యాషన్‌ డిజైనింగ్‌ చేసే అమ్మాయి (కాకా గాడి), ఆస్పత్రిలో పరిచయమైన ఇద్దరు వృద్ధులు (టర్టిల్స్), పెళ్లయి ముగ్గురు పిల్లలు ఉన్న జంట (హే అమ్ము) అంటూ నాలుగు చిన్న కథల నేపథ్యంలో రూపొందిన సినిమా.  వేర్వేరు నేపథ్యాలు కలిగిన నాలుగు జంటల మధ్య ప్రేమ ఎలా పుట్టింది? అందుకు దారి తీసిన పరిస్థితులు ఏంటి ?అనేదే సినిమా కథ.

## నటీనటులు
*సముద్రఖని
*సునయన
*మణికందన్‌
*నివేదితా సతీష్
*శ్రీరామ్‌
*లీలా శాంసన్‌
*సారా అర్జున్‌
*రాహుల్‌
*దీపా శంకర్

## సాంకేతిక నిపుణులు
*సంగీతం: ప్రదీప్‌ కుమార్‌
*సినిమాటోగ్రఫీ: అభినందన్‌ రామానుజం, మనోజ్‌ పరమహంస, వినయ్‌ కార్తీక్‌, యామిని యజ్ఞమూర్తి
*ఎడిటింగ్‌: హలితా షమీమ్
*నిర్మాత: వెంకటేశ్‌ వెలినేని
*సమర్పణ: సూర్య
*కథ, దర్శకత్వం: హలితా షమీమ్‌

## మూలాలు

వర్గం:2021 తెలుగు సినిమాలు
ఎరవెల్లి చంద్రశేఖర్‌రావు

**ఎరవెల్లి చంద్రశేఖర్‌రావు** తెలంగాణ రాష్ట్రానికి చెందిన రాజకీయ నాయకుడు, వైద్యుడు. ఆయన 2021, మే 19న తెలంగాణ రాష్ట్ర పబ్లిక్ సర్వీస్ కమీషన్ సభ్యుడిగా నియమితుడయ్యాడు. ఈ పదవిలో ఆయన ఆరేళ్లపాటు కొనసాగనున్నాడు.అయన 2021 మే 21న బాధ్యతలు చేపట్టాడు.

## జననం, విద్యాభాస్యం
ఎరవెల్లి చంద్రశేఖర్‌రావు 1961, ఫిబ్రవరి 12న తెలంగాణ రాష్ట్రం, రాజన్న సిరిసిల్ల జిల్లా, ముస్తాబాద్‌ మండలం, పోత్గల్‌ గ్రామంలో ఎరవెల్లి చినరామారావు, వరమ్మ దంపతులకు జన్మించాడు. ఆయన పదో తరగతి వరకు పోత్గల్‌లోనే చదివాడు, హైదరాబాద్‌లో డిగ్రీ పూర్తి చేసి, విజయవాడలో బీఏఎంఎస్‌ చదివి, పట్టా పొందాడు.

## వృత్తి జీవితం
ఎరవెల్లి చంద్రశేఖర్‌రావు బీఏఎంఎస్‌ పూర్తి చేశాక కొంతకాలం సిద్ధిపేట జిల్లాలోని దుబ్బాకలో మెడికల్‌ ప్రాక్టీసు ప్రారంభించాడు. 1986లో ముస్తాబాద్‌ మండల కేంద్రంలో తిరుమల నర్సింగ్‌ హోం ఆసుపత్రిని ఏర్పాటు చేశాడు. చంద్రశేఖర్‌రావు దంపతులు దాదాపుగా 33 ఏండ్లుగా ఈ ప్రాంత ప్రజలకు వైద్యసేవలు అందిస్తున్నాడు.

## రాజకీయ జీవితం
చంద్రశేఖర్‌రావు విద్యార్థి దశ నుంచి ఆర్‌ఎస్‌ఎస్‌ భావాలున్న కలిగిన వ్యక్తి. ఆయన తొలిసారి 2009లో సిరిసిల్ల శాసనసభ నియోజకవర్గం నుంచి భారతీయ జనతా పార్టీ తరఫున పోటీ చేసి ఓడిపోయాడు. 2014లో తెలంగాణ రాష్ట్ర సమితిలో చేరి ముస్తాబాద్‌ జడ్పీటీసీ సభ్యునిగా పోటీ చేసి ఓటమిపాలయ్యాడు. 

## మూలాలు

వర్గం:1961 జననాలు
వర్గం:రాజన్న సిరిసిల్ల జిల్లా వ్యక్తులు
వర్గం:రాజన్న సిరిసిల్ల జిల్లా రాజకీయ నాయకులు
వర్గం:రాజన్న సిరిసిల్ల జిల్లా వైద్యులు
వర్గం:తెలంగాణ రాష్ట్ర సమితి రాజకీయ నాయకులు
కాళి దేవాలయం (విశాఖపట్నం)

**కాళి దేవాలయం,** ఆంధ్రప్రదేశ్ రాష్ట్రం విశాఖపట్నం రామకృష్ణ బీచ్ సమీపంలోని బీచ్ రోడ్ లో ఉంది. విశాఖపట్నం రైల్వే స్టేషను నుండి 4 కిలోమీటర్ల దూరంలో ఉంది.

## భౌగోళికం
ఈ దేవాలయం  అక్షాంశరేఖాంశాల మధ్యన ఉంది.

## చరిత్ర
1984లో ఈ ఆలయం నిర్మించబడింది. ఇక్కడ ప్రతి ఏట విజయదశమి పండుగను ఘనంగా జరుపుకుంటారు. ఈ ఆలయం విశాఖపట్నం బీచ్ రోడ్ లో మంచి పర్యాటక కేంద్రంగా మారింది. దేవాయ నిర్మాణం పగడపు అస్థిపంజర నిర్మాణం నమూనాపై ఆధారపడి ఉంటుంది. ఇది వెదురు బలవర్థకమైన బాండ్ కాంక్రీటుతో నిర్మించబడింది. ఇందులో ఎత్తైన స్తంభాలు, తోరణాలు, మినార్లతో కూడిన అద్భుతమైన నిర్మాణాన్ని కలిగివుంది. కాళీ ఆలయం పక్కన, శివుడికి అంకితం చేయబడిన మరో ఆలయం ఉంది.

## ఇతర వివరాలు
ఇక్కడికి సమీపంలో రామకృష్ణ బీచ్, మత్స్య దర్శని, రామకృష్ణ ఆశ్రమాలు ఉన్నాయి. వాటర్ ఫ్రంట్ ఫుడ్ కోర్ట్, హార్బర్ వ్యూ, నోవోటెల్ వైజాగ్, వరుణ్ బీచ్, కాబ్రిటోజ్ అరబిక్ మండి రెస్టారెంట్, బారిస్టా, గేట్వే హోటల్, బీచ్ రోడ్ విశాఖపట్నం, కేఫ్ కాఫీ డే, రామకృష్ణ బీచ్ రోడ్, పంజాబీ గ్రిల్ ఆలయానికి సమీపంలో ఉన్నాయి.

## రవాణా
బీచ్ రోడ్ లో ఈ ఆలయం ఉండడం వల్ల ఇక్కడినుండి నగరంలోని వివిధ ప్రాంతాలకు రవాణా సౌకర్యం ఉంది.

## మూలాలు

వర్గం:1984 స్థాపనలు
వర్గం:విశాఖపట్నం జిల్లా పుణ్యక్షేత్రాలు
విశాఖ శ్రీ శారద పీఠం

**విశాఖ శ్రీ శారద పీఠం (శారద పీఠం)**, ఆంధ్రప్రదేశ్ రాష్ట్రం విశాఖపట్నంలోని చిన్నముసివాడలో ఉన్న హిందూ మత సంస్థ. దేవత రాజా శ్యామల దేవి, శ్రీ శారదలకు ఈ పీఠం అంకితం చేయబడింది.

## గురించి
1997లో స్వామి స్వరూపానందేంద్ర సరస్వతి ఈ పీఠంను ప్రారంభించాడు. ఈ పీఠం లోపల అనేక దేవాలయాలు ఉన్నాయి. రాజా శ్యామల దేవికి భారతదేశంలో ఉన్న ఏకైక దేవాలయం ఇది, రాజా శ్యామల దేవి దేవత కిరీటానికి చిహ్నంగా భావిస్తారు.

* రాజా శ్యామల దేవి
* శ్రీ మేధా దక్షిణామూర్తి
* శ్రీ శారదాదేవి
* గణపతి
* ఆది శంకర
* శ్రీ వనదుర్గ
* శ్రీ వల్లి దేవసేన షణ్ముఖ సుబ్రహ్మణ్య స్వామి
* శ్రీ దాస ఆంజనేయస్వామి
* శ్రీ కృష్ణ
* శ్రీ దత్తాత్రేయ
* శ్రీ కాలభైరవ
* జమ్మివృక్షం
* నాగదేవత
* తండవమూర్తి

## ప్రధాన అనుచరులు
ఆంధ్రప్రదేశ్, తెలంగాణలో శారదా పీఠం ప్రభావం ముఖ్యమైన పాత్రను పోషిస్తోంది. రెండు రాష్ట్రాల ముఖ్యమంత్రులు ఈ పీఠంను అనుసరిస్తున్నారు.

* వై.ఎస్. జగన్మోహన్ రెడ్డి (ఆంధ్రప్రదేశ్ ముఖ్యమంత్రి)
* కల్వకుంట్ల చంద్రశేఖరరావు (తెలంగాణ ముఖ్యమంత్రి)
* రామ్ మాధవ్ (రాజకీయనాయకుడు, రచయిత, జర్నలిస్టు)
* టి. సుబ్బరామి రెడ్డి (రాజకీయ నాయకుడు, తెలుగు సినీ నిర్మాత, పారిశ్రామికవేత్త)
* సుమన్ (సినీ నటుడు)

## మూలాలు

## బయటి లింకులు
* విశాఖ శ్రీ శారద పీఠం వెబ్సైటు 

వర్గం:1997 స్థాపనలు
వర్గం:విశాఖపట్నం జిల్లా పుణ్యక్షేత్రాలు
స్వరూపానందేంద్ర సరస్వతి

**స్వరూపానందేంద్ర సరస్వతి** ఆంధ్రప్రదేశ్ రాష్ట్రం విశాఖపట్నంలోని విశాఖ శ్రీ శారద పీఠ మొదటి పీఠాధిపతి. అతను 1997లో ఈ పీఠంను ప్రారంభించాడు.

## జీవిత విషయాలు
స్వరూపానందేంద్ర సరస్వతి 1964, నవంబరు 18న శ్రీకాకుళం జిల్లాలోని రణస్థలం గ్రామంలో జన్మించాడు. తెలుగు రాష్ట్రాలలో రాజకీయ హిందుత్వ రాజకీయాల్లో స్వరూపానేంద్ర సరస్వతి ముఖ్యమైన, కీలక పాత్రను పోషించాడు.

## ఇతర వివరాలు
# డా. చింతకింది శ్రీనివాసరావు స్వరూప సుధ పేరుతో స్వరూపానందేంద్ర సరస్వతి జీవిత చరిత్రను రాశాడు. ఈ పుస్తకం 2012, ఏప్రిల్ 30న విశాఖపట్నంలోని విజెఎఫ్ ప్రెస్ క్లబ్ ఆవిష్కరణ జరుపుకుంది.
# 2020, నవంబరు 18న స్వరూపానందేంద్ర సరస్వతి జన్మదినం సందర్భంగా ఆంధ్రప్రదేశ్ రాష్ట్ర దేవాదాయశాఖ ఆధ్వర్యంలో రాష్ట్రంలోని ముఖ్య దేవాలయాల్లో ప్రత్యేక పూజలు నిర్వహించారు.

## మూలాలు

## బయటి లింకులు
* విశాఖ శ్రీ శారద పీఠం‎‎ వెబ్సైటు 

వర్గం:1964 జననాలు
వర్గం:శ్రీకాకుళం జిల్లా ఆధ్యాత్మిక వ్యక్తులు
వర్గం:శ్రీకాకుళం జిల్లా ప్రవచనకర్తలు
వర్గం:ఆధ్యాత్మిక గురువులు
టుంగ్రో వైరస్

**టుంగ్రో వైరస్** రెండు రకాల వైరస్ ల కలయిక వలన వస్తుంది . అవి:

1.రైస్ టుంగ్రో బాసిల్లిఫామ్ వైరస్

2. రైస్ టుంగ్రో స్పెరికల్ వైరస్

ఇది ప్రధానంగా వరి పంటను ఆశిస్తుంది.

## లక్షణాలు
1.తెగులు సోకిన వరి మొక్కలు కురచగా ఉండి సరిగా ఎదగవు, చాలా తక్కువ పిలకలు పెడతాయి.

2. ఆకులు లేత ఆకుపచ్చ లేక నారింజ రంగులోకి మారతాయి.

3.లేత ఆకులపై తెల్లటి లేక పసుపు వర్ణపు చారలువరి కల్గి ఉంటాయి.

4.తెగులు సోకిన లేత ఆకులు వడలినట్లుగా ఉండును.

5.ముదురు ఆకుల మీద చిన్న చిన్న తుప్పు మచ్చలను గమనించవచ్చును .

6.ఆకులు కురచగా ఉండి లేత ఆకులు బయటకి రాకుండా ఒక దానిలో ఒకటి ఉంటాయి.

7.ముదురు ఆకుల ఈనెలు మందంగా ఉంటాయి.

8.మొక్కల వేర్లు పూర్తిగా వృద్ధి చెందకపోవటము జరుగును.

9. వెన్నులు చిన్నవిగా ఉండి పొల్లు గింజలతో నిండి ఉంటాయి.

## వ్యాప్తి
ఈ తెగులు పచ్చ దీపపు పురుగుల ద్వారా వ్యాప్తి చెందుతుంది . సామాన్యంగా ఈ పచ్చ దీపపు పురుగులు సెప్టెంబర్ రెండో వారం నుండి నవంటు మూలునే వారం వరకు మార్చి , ఏప్రిల్ నెలల్లో ఎక్కువగా ఉంటాయి.

## యాజమాన్య పద్ధతులు
1.తట్టుకున్న రకాలైన MTU9992,1002,1003,1005 , సురక , విక్రమార్య , భరణి , IR36 , వేదగిరి వంటి వాటిని సాగు చేయాలి.

2.ఎగులు ప్రతిసారి క్రమం తప్పకుండ కన్పించే ప్రాంతాలలో వారికి బదులుగా పప్పు ధాన్యపు పంటలను లేక నూనెగింజల పైర్లను సాగు చేయాలి.

3.తెగులు సోకిన మొక్కలను గమనించిన వెంటనే పికి నాశనం చేయాలి.

## నివారణ

### సేంద్రియ నివారణ
1. వావిలకు కషాయాన్ని పిచికారి చేయాలి.

2. కలబంద,తులసి ద్రావణాన్ని పిచికారి చేయాలి.

3. 2 లీ.వేపనూనె  ను  25 కిలోల ఇసుకకు కలిపి పొలం లో వేదజల్లాలి.

### రసాయన నివారణ
1. 10 కిలోల కార్బోఫ్యూరాన్ గులికలను ఎకరా పొలం లో వేయాలి.

## మూలాలు



వర్గం:వ్యవసాయం
వర్గం:వరి
వర్గం:వైరస్
వర్గం:తెగుళ్లు
కెంటారో మియురా

కెంటారో మియురా (1966 జూలై 11 - 2021 మే 6) జపనీస్ మాంగా ఆర్టిస్ట్. ఈయన 1989 లో జపాన్ విశ్వవిద్యాలయం ఆర్ట్ విభాగం నుండి పట్టభద్రుడయ్యాడు. డార్క్ ఫాంటసీ మాంగా బెర్సెర్క్‌ అనే ఫాంటసీ కళారూపానికి ప్రాచుర్యం పొందాడు, ఇది 1989 లో సీరియలైజేషన్ ప్రారంభమై 2021 వరకు కొనసాగింది. 2021 నాటికి, బెర్సెర్క్ 50 మిలియన్లకు పైగా కాపీలు ప్రచురితమైంది, ఇది అత్యధికంగా అమ్ముడైన మాంగా సిరీస్‌లో ఒకటిగా నిలిచింది.2002 లో మియురాకు తేజుకా ఒసాము సాంస్కృతిక బహుమతి లభించింది.

## తొలినాళ్ళ జీవితం
కెంటారో మియురా 1966 లో జపాన్‌లోని చిబా ప్రిఫెక్చర్‌లోని చిబా నగరంలో జన్మించాడు. 1976 లో మొట్టమొదటగా తన 10వ ఏట మిరాంజర్ పేరుతో ఒక మాంగాని తయారు చేశాడు, ఇది ఆటను చదువుతున్న పాఠశాలలో ప్రచురించబడింది. 1977 లో మీయురా తన రెండవ మాంగా కెన్ ఇ నో మిచిని రూపొందించాడు. దీనిలో మొదటిసారిగా ఆటను భారత సిరా (ఇండియా ఇంక్) ని ఉపయోగించాడు. అతను 1979 లో మధ్య పాఠశాలలో ఉన్నప్పుడు ప్రొఫెషనల్ డ్రాయింగ్ పద్ధతులు నేర్చుకున్నాడు, దీంతో అతని నైపుణ్యం మరింత మెరుగైంది.

మీయురా 1982 ఉన్నత పాఠశాల్లో చదువుకునే రోజుల్లో ఆర్ట్ క్లాసుల్లో చేరాడు. 18 సంవత్సరాల వయసులో మీయురా జార్జ్ మోరికావాకు సహాయకుడిగా పనిచేశాడు.

## మూలాలు


వర్గం:1966 జననాలు
వర్గం:2021 మరణాలు
ఎస్ఆర్ కల్యాణమండపం

**ఎస్ఆర్ కల్యాణమండపం** కాలేజ్ బ్యాక్‌డ్రాప్‌లో జరిగే ప్రేమకథ చిత్రం. ఎలైట్ ఎంటర్‌టైన్‌మెంట్స్ బ్యానర్ పై ప్రమోద్, రాజు నిర్మిస్తున్న ఈ చిత్రానికి శ్రీధర్ గదె దర్శకత్వం వహించగా, కిరణ్ అబ్బవరం, ప్రియాంక జ‌వాల్క‌ర్ హీరో హీరోయిన్లుగా నటించారు. ఎస్‌ఆర్‌ కల్యాణమండపం’ టీజర్‌ను 2021, ఫిబ్రవరి 4న విడుదల చేశారు.
## కథ
కడప జిల్లాకు చెందిన ధర్మ(సాయి కుమార్‌) తండ్రి నుండి వారసత్వంగా వచ్చిన ఎస్‌. ఆర్‌. కళ్యాణ మండపాన్ని నిర్వహించడానికి నానా తంటాలు పడుతూ  తాగుడుకు బానిస అవుతాడు. అతని కొడుకు కళ్యాణ్‌ (కిరణ్‌ అబ్బవరం) సిటీ లో ఇంజనీరింగ్ చదువుతుంటాడు. తన ఊరికే చెందిన క్లాస్ మేట్ సింధు (ప్రియాంక జవాల్కర్‌) తో ప్రేమలో పడతాడు. కొన్ని అనివార్య సంఘటనల వలన కళ్యాణ్ కళ్యాణ మండపం నిర్వహణలోకి దిగాల్సి వస్తుంది.  తండ్రితో కల్యాణ్‌ మాట్లాడకపోవడానికి కారణమేంటి?సింధు (ప్రియాంక జవాల్కర్) తో తన ప్రేమ కథ కి ఏమైంది? కళ్యాణ్ కు తన తండ్రి పై ఉన్న కోపం తగ్గిందా? అనేదే మిగతా సినిమా కథ.
 
## నటీనటులు
*కిరణ్ అబ్బవరం
*ప్రియాంక జ‌వాల్క‌ర్ 
*సాయి కుమార్ 
*తులసి 
*శ్రీకాంత్‌ అయ్యంగర్‌ 
*తనికెళ్ళ భరణి 
*అరుణ్ 
*అనిల్ జీల
*భరత్ 
*కిట్టయ్య

## సాంకేతిక నిపుణులు
*దర్శకత్వం: శ్రీధర్ గాదె 
*కథ, స్క్రీన్ ప్లే, డైలాగ్స్ : కిరణ్ అబ్బవరం
*ఛాయాగ్రహణం: విశ్వాస్ డేనియల్ 
*సంగీతం: చేతన్ భరద్వాజ్
*పాటలు: భాస్కరభట్ల, కృష్ణా కాంత్ 
*నిర్మాతలు: ప్రమోద్, రాజు 
*సహా నిర్మాత: భరత్ రొంగళి
*ప్రొడక్షన్ డిజైనర్: సుధీర్ మాచర్ల 
*పిఆర్ఓ: ఏలూరు శ్రీను, మేఘ శ్యాం

## పాటలు
ఈ చిత్రానికి చైతన్య భరద్వాజ్‌ సంగీతం అందించాడు.

## మూలాలు

వర్గం:2021 తెలుగు సినిమాలు
వర్గం:సాయి కుమార్ నటించిన సినిమాలు
వర్గం:తనికెళ్ళ భరణి సినిమాలు
వర్గం:కిరణ్ అబ్బవరం నటించిన సినిమాలు
వి. జయరాం

**వి. జయరాం** తెలంగాణ రాష్ట్రానికి చెందిన సినిమాటోగ్రాఫర్. ఆయన తెలుగు, మలయాళ చిత్రాలకు సినిమాటోగ్రాఫర్‌గా పనిచేశాడు. వరంగల్లుకు చెందిన ఈయన 1921, దేవాసురం, మృగయా లాంటి మలయాళ సినిమాలకు, తెలుగులో పెళ్ళిసందడి, ఇద్దరు మిత్రులు, పరదేశి, మేజర్ చంద్రకాంత్ లాంటి సినిమాలకు పనిచేశాడు. 2021 మే నెలలో కరోనా కారణంగా మరణించాడు.

## జననం
జయరాం 1951లో తెలంగాణ రాష్ట్రంలోని వరంగల్లులో జన్మించాడు. తన చిన్నాన్న నడుపుతున్న ఫోటో స్టూడియో చూసి ఫోటోగ్రఫీ మీద ఆసక్తి కలిగింది.

## సినీ ప్రస్థానం
జయరాం సినిమాలపై ఇష్టంతో 13 ఏళ్ళ వయసులో ఇంటినుంచి వెళ్ళిపోయి చెన్నై చేరుకున్నాడు, అక్కడ తెలుగు వాళ్ళు ఎక్కువుగా ఉండే పాండీబజార్‌ చేరుకున్నాడు. ఆయనకు అక్కడి నుంచి ఆంధ్రాక్లబ్‌కు చేరుకొని దర్శకుడు గుత్తా రామినీడు కనిపిస్తే కలిసి మాట్లాడారు, ఆంధ్రా క్లబ్ కు సెక్రటరీగా ఉన్న గుత్తా రామినీడు మేనేజర్‌ని పిలిచి  క్లబ్ లో క్యాషియర్ గా ఉద్యోగం ఇప్పించాడు. అక్కడి నుండి ఆయన అసిస్టెంట్‌ కెమెరామెన్‌, సినిమాటోగ్రాఫర్‌గా ఎదిగాడు.

## అసిస్టెంట్ కెమెరామన్‌గా పని చేసిన చిత్రాలు
*మంచికి మరోపేరు
*డ్రైవర్ రాముడు
*వేటగాడు
*సింహబలుడు
*మోసగాళ్లకు మోసగాడు

## కెమెరామన్‌గా పని చేసిన చిత్రాలు
*చిరంజీవి 
*మేజర్‌ చంద్రకాంత్‌
*శ్రీ షిర్డీ సాయిబాబా మహత్యం
*పెళ్లి సందడి
* ప్రేమించుకున్నాం పెళ్ళికి రండి (2004)
*గిల్లి కజ్జాలు
*శివ్ శంకర్
*1921 (మలయాళం సినిమా)

## మరణం
జయరాం కరోనా బారిన పడి హైదరాబాదులోని ప్రైవేట్ ఆసుపత్రిలో చికిత్స పొందుతూ 2021 మే 21న మరణించాడు. జయరామ్‌కు భార్య, కుమారుడు, కుమార్తె ఉన్నారు.

## మూలాలు

వర్గం:1951 జననాలు
వర్గం:వరంగల్లు జిల్లా వ్యక్తులు
వర్గం:తెలుగు సినిమా ఛాయాగ్రహకులు
వర్గం:2021 మరణాలు
వర్గం:కరోనా వ్యాధి మరణాలు